
Iwasto ang mga pagkakamali at palakasin ang Partido! 
Buklurin at pamunuan ang malawak na masa 

ng sambayanang Pilipino sa paglaban 

sa rehimeng US-Marcos! Isulong ang demokratikong 
rebolusyong bayan! 


Komite Sentral 
Partido Komunista ng Pilipinas 


uspos ng walang pagsidlang rebolusyo- 

naryong kasigasigan, optimismo at ga- 

lak, ipinaaabot ng Komite Sentral ng 
Partido Komunista ng Pilipinas (PKP) ang 
pinakamaalab na militanteng pagbati 
sa buong kasapian ng Partido sa oka- 
syon ng ika-55 anibersaryo nito. NP 
Ipagdiwang natin sa araw na ito key 
ang mga nakamit ng Partido at la- 
hat ng rebolusyonaryong pwersa 
sa nagdaang taon sa pagpupu- 
kaw, pag-oorganisa at pagpa- 
pakilos sa sambayanan sa 
mga pakikibakang anti-im- 
peryalista, antipyudal at 
antipasista at sa pagsusu- 
long ng demokratikong 
rebolusyong bayan. Ka- 
sabay nito, kritikal-sa- 
sarili nating tukuyin ang 
ating mga kahinaan, pag- 
kukulang at mga pagka- 
kamali upang iwasto at 
pangibabawan ang mga 
ito, at humakbang nang mas 
malaki sa susunod na taon. 


Magbigay-pugay tayo kay Ka 
Jose Maria Sison, tagapangulong 
tagapagtatag ng Komite Sentral ng 
PKP, na ang unang taon ng pagpa- 
naw ay ginunita natin noong naka- 
raang Disyembre 16. Magbigay-pu- 
gay rin tayo kina Benito Tiamzon, 
Wilma Austria, Julius Giron, Ma- 
riano Adlao, Jorge Madlos, Menan- 
dro Villanueva, Antonio Cabanatan, 
Dionisio Micabalo, Eugenia Mag- 
pantay, Alfredo Merilos, Dennis 
Rodina, Agaton Topacio, Randall 
Echanis, Rosalino Canubas, Sandra 
Reyes, Ezequiel Daguman, Emma- 
nuel Fernandez, Rolando Leyson Jr, 
Helenita Pardalis, Rogelio Posadas, 
Jude Fernandez, Josephine Men- 
doza at lahat ng bayani at martir ng 
rebolusyong Pilipino. Sa kanilang 
panaho'y gumawa sila ng malalaking 
sakripisyo at napakahahalagang 
ambag sa pakikibaka ng sambaya- 
nang Pilipino para sa pambansa at 
panlipunang paglaya. 

Habampanahong pahahalaga- 
han ng Partido ang pamana ni Ka 
Joma. Sa loob ng limang dekada, si 
Ka Joma ay walang kapagurang 
manggagawa ng rebolusyong Pilipi- 
no at nagsilbing walang maliw na li- 
wanag nito. Pinagyaman niya ang 
teorya ng Marxismo-Leninismo- 
Maoismo sa pamamagitan ng pagla- 
pat nito sa kongkretong kalagayan 
ng lipunang Pilipino at sa paglatag 
ng estratehiya, mga taktika at tung- 
kulin ng rebolusyong Pilipino. Sa 
mahaba pang panahon, mananati- 
ling napakahalagang gabay ang mga 
sulatin ni Ka Joma sa mga rebolu- 

Ang Ang Bayan ay inilalathala 
dalawang beses bawat buwan 
ng Komite Sentral ng Partido 
Komunista ng Pilipinas 


syonaryo at demokratikong pwersa 
sa pagsusulong ng pambansang de- 
mokratikong rebolusyon hanggang 
ganap na tagumpay. 

Kinikilala ng Komite Sentral ng 
Partido Komunista ng Pilipinas 
(PKP) ang mga sakripisyo ng lahat 
ng proletaryong kadre at kasapi ng 
Partido na patuloy sa walang-pag- 
iimbot na paglilingkod sa sambaya- 
nang Pilipino at layunin para sa 
pambansa-demokrasya at sosyalis- 
tang perspektiba nito. Taglay ang 
komunistang diwa ng pagbibigay ng 
lahat ng makakaya para sa uring 
manggagawa at masang anakpawis, 
binabalikat nila ang gabundok na 
mga tungkulin para sa pagsusulong 
ng rebolusyon sa kani-kanilang la- 
rangan ng responsibilidad. 

Ipinararating namin ang aming 
rebolusyonaryong pagbati sa libu- 
libong nakababatang kadre na su- 
manib sa Partido nitong nagdaang 
mga taon, at ngayo'y nag-aambag 
ng napakalaking enerhiya sa ating 
matagalang pakikibaka. Marami sa 
inyo ngayo'y bumabalikat ng mga 
tungkulin ng pamumuno bilang mga 
kagawad ng mga sentral na organo 
ng Partido, bilang mga kumand at 
upisyal sa pulitika ng Bagong Huk- 
bong Bayan, at mga lider ng rebolu- 
syonaryong kilusang masa kapwa sa 
kalunsuran at kanayunan. Ang ba- 
gong henerasyon ng mga komunis- 
tang Pilipino, na malalim na nakau- 
gat sa malawak na masa ng mga 
manggagawa at magsasaka, ay 
nagpapakita ng walang-kaubusang 
determinasyong dalhin ang rebolu- 
syong Pilipino sa pagsulong sa hi- 
naharap. 

Sa okasyon ng paggunita sa 
ating anibersaryo ng pagkatatag, 
ipinararating ng Komite Sentral ang 
pakikiisa sa lahat ng anti-imperya- 
lista, progresibo at demokratikong 
mga pwersa sa buong mundo na 
nagsusulong ng militanteng pagla- 
ban sa pambansang pang-aapi at 
mga gerang agresyon. Ipinaaabot 
namin ang pagbati ng pakikipagka- 
patiran sa mga kapwa proletaryo sa 
buong mundo na nagtataguyod at 
naglalapat ng Marxismo-Leninismo- 

Maoismo sa kongkretong kalagayan 
ng kani-kanilang bansa at namumu- 
no sa mga manggagawa at masang 
anakpawis sa pakikibaka para sa 
kalayaan at sosyalismo. 

Sa gitna ng nagpapatuloy na 
krisis ng pandaigdigang sistemang 
kapitalista, patuloy ang paglala ng 
mga anyo ng pang-aapi at pagsa- 
samantala ng monopolyo kapitalis- 
mo o imperyalismo laban sa mil- 
yun-milyong manggagawa at ma- 
sang anakpawis, at sa pagdam- 
bong sa kalikasan para sagarin ang 
kinakamkam na tubo. Nagluluwal 
ito ng palalang kundisyong sosyo- 
ekonomiko para sa mayorya ng 
mga manggagawa at masang 
anakpawis kapwa sa mga bansang 
sentro ng industriyal kapitalismo, 
at sa mga bansang atrasado, ma- 
lakolonyal at malapyudal. Nag- 
uudyok ng mga gera at armadong 
sigalot ang mga monopolyong ka- 
pitalista. Patuloy nilang itinatagu- 
yod ang pasismo para sagkaan o 
kontrahin ang paglakas ng mga re- 
bolusyonaryong paglabang pina- 
mumunuan ng proletaryado. Kina- 
tampukan ang nagdaang mga taon 
ng lumalawak na panlipunang liga- 
lig at tumataas na antas ng pagla- 
ban ng mga manggagawa at ma- 
sang anakpawis. 

Habang patuloy na lugmok sa 
krisis ang pandaigdigang sistemang 
kapitalista, patuloy din ang paglala 
ng bulok na kalagayan ng malako- 
lonyal at malapyudal na sistema sa 
Pilipinas. Hatid ng lokal na krisis sa 
ekonomya at pulitika ang hindi ma- 
sayod na pagdurusa sa sambaya- 
nang Pilipino, laluna sa mga mang- 
gagawa, magsasaka at iba pang 
anakpawis na lalong bumubulusok 
ang antas ng buhay, sa ilalim ng tu- 
mitinding imperyalistang pang-aapi 
at pandarambong. Lalong tumitindi 
ang terorismo ng estado at pampuli- 
tikang panunupil na tuwirang sinu- 
suportahan ng imperyalismong US. 
Parami nang parami ang itinutulak 
ng lumulubhang kalagayan na mili- 
tante at sama-samang ipaglaban 
ang kanilang mga karapatang pam- 
pulitika at pang-ekonomya, at isu- 

long ang rebolusyonaryong paglaban 
para kamtin ang kanilang pamban- 
sa-demokratikong mga hangarin. 
Determinado ang Partido Ko- 
munista ng Pilipinas na pamunuan 
ang mga manggagawa at malawak 
na masa ng sambayanang Pilipino. 
Habang nagpapalakas batay sa mga 
rebolusyonaryong naipundar sa 
nagdaang 55 taon, kinikilala rin ni- 
to kung paanong ang suhetibismo, 
pangunahin sa anyo ng empirisis- 
mo, ay nagresulta sa kritikal na 
mga pagkakamali at tendensya, ka- 
hinaan at pagkukulang sa larangan 
ng ideolohiya, pulitika at organisa- 
syon, na sumagka sa paglakas nito 
at ibayong pagsulong ng demokra- 
tikong rebolusyong bayan sa nag- 


daang ilang mga taon. Upang pa- 
ngibabawan at iwaksi ang mga pag- 
kakamaling ito, nananawagan ang 
Komite Sentral sa buong Partido na 
isulong ang isang kilusang pagwa- 
wasto sa batayan ng Marxismo-Le- 
ninismo-Maoismo at mga saligang 
prinsipyo ng Partido na inilatag ni 
Ka Joma. 

Layunin ng kilusang pagwawasto 
na ibayong palakasin ang Partido sa 
pamamagitan ng pagtataas ng antas 
sa teorya at rebolusyonaryong prak- 
tika ng mga kadre ng Partido: pahig- 
pitin ang kanilang gagap sa Marxis- 
mo-Leninismo-Maoismo upang kriti- 
kal na lagumin ang nagdaang mga 
karanasan at humalaw ng mga aral 
at lalong payamanin ang teorya ng 


I. Humahantong ang krisis ng imperyalismo 
sa lumulubhang kalagayan at mga gera 


S aklot ng kaguluhan ang kapitalistang sistema sa buong mundo. Pinalalala 
nito ang apat na mayor na kontradiksyon sa mundo—ang sa pagitan ng 
monopolyong kapital at proletaryado sa mga bansang kapitalista; sa pagitan 
ng magkakaribal na kapangyarihang imperyalista; sa pagitan ng mga imper- 
yalistang kapangyarihan at aping mamamayan at mga bansa; at sa pagitan ng 
mga imperyalistang kapangyarihan at mga bansang naggigiit ng pambansang 
kasarinlan at sosyalistang mga hangarin. Patuloy ang pagsubsob nito mula sa 


pandaigdigang lockdown noong 2020. 


Sa kabila ng paputa-putak na 
paglago noong nakaraang taon, bu- 
malik ito sa landas ng matagalang 
istagnasyon at paghina habang ang 
buong mundo'y lugmok sa utang at 
kagipitang pang-ekonomya. Ang 
mga kundisyon ng pang-ekonom- 
yang krisis ay nagluluwal ng mga 
krisis sa pulitika at mga gera. Sa 
pangunguna ng US, patuloy na nag- 
gegera ang mga imperyalistang ka- 
pangyarihan sa Eastern Europe at 
Middle East, habang nagbabantang 
magsindi ng dagdag na mga gera sa 
iba pang panig ng mundo. Sa iba't 
ibang bansa may malawak na panli- 
punang pagkaligalig sa mga uring 
api at pinagsasamantalahan na hu- 
mahantong sa pagsiklab ng mga ar- 
mado at hindi armadong paglaban 
ng bayan sa lumalalang kalagayan 
ng imperyalistang pagsasamantala 
at pang-aapi. 


Tuluy-tuloy ang pabulusok na 
pag-ikid sa krisis ng pandaigdigang 
monoplyo kapitalistang sistema. Sa 
mahigit isa't kalahati nang dekada, 
ang ekonomya ng buong mundo'y 
nasa pangkalahatan at pangmata- 
galang istagnasyon. 

Ang krisis sa pinansya at eko- 
nomya noong 2008-2009, na kinaki- 
taan ng pagbagsak ng dambuhalang 
mga bangko at buu-buong ekonom- 
ya, ay tanda ng pagkasaid ng pagsi- 
sikap ng mga monopolyo kapitalista 
noong sinundan nitong panahon 
(mula pagbukas ng dating Soviet 
Union kasunod ng pagbagsak nito 
noong 1991 at lubos na integrasyon 
ng China sa pandaigdigang siste- 
mang kapitalista noong 2001) na 
tuluy-tuloy na palakihin ang tubo sa 
pamamagitan ng pagsasamantala sa 
lakas-paggawa at pagdambong sa 
likas na yaman, walang-awat na is- 

digmang bayan sa Pilipinas; itakwil 
ang suhetibismo at maling mga pa- 
takaran at praktika; isagawa ang 
pagpuna-sa-sarili upang itaas ang 
determinasyon ng mga kadre ng 
Partido at mga rebolusyonaryo na 
lumaban at magsakripisyo para sa 
rebolusyonaryong layunin. 

Patuloy na pinalalalim at pina- 
lalawak ng Partido ang ugat nito sa 
masa. Buo ang pasya nitong ilang 
ulit na palawakin ang hanay nito sa 
mga susunod na taon upang maisa- 
balikat ang dakilang tungkuling pa- 
munuan ang milyun-milyong mama- 
mayan sa landas ng pagsusulong ng 
digmang bayan at ng pambansa-de- 
mokratikong rebolusyon tungong 
ganap na tagumpay. 


pekulasyon sa pinansya (dotcom, 
real estate, pabahay) at dambuha- 
lang pangungutang. Ang napakala- 
king halaga ng pera (na tinaguriang 
pondo sa quantitative easing na 
umabot ng ilang trilyong dolyar) na 
ininiksyon ng nangungunang mga 
gubyernong kapitalista ay nabigong 
tuluy-tuloy na palakihin ang mono- 
polyo-kapitalistang tubo. Ang mga 
ekonomya ng US at iba pang nangu- 
ngunang industriyal kapitalistang 
bansa ay nabigong makabalik sa da- 
ting mga antas ng paglago. 
Kinatampukan ang ekonomikong 
lockdown sa pandemya noong 2020 
ng malawak na pagkaputol ng kade- 
na ng suplay, produksyon at komer- 
syo ng mga korporasyong transna- 
syunal, na nagresulta sa pagkahulog 
ng daan-daang milyong manggaga- 
wa at masang anakpawis sa kagipi- 
tang sosyo-ekonomiko. Sinamantala 
ang sitwasyon upang bigyang-mat- 
wid ang paggamit ng napakalaking 
halaga ng pondo ng estado para pa- 
siglahin ang pagkokonsumo, supor- 
tahan ang tubo ng mga korporasyon 
at langisan ang mga pamilihang 
pampinansya. Pinalutang nito ang 
mga ekonomya noong 2020, at nag- 
resulta sa pagtalbog na paglago 

noong 2021-2022, subalit nagresul- 
ta rin sa labis na paglaki ng utang 
at mataas na implasyon na naging 
pabigat sa pandaigdigang ekonom- 
ya ng nagdaang taon. Noong unang 
kwarto ng 2023, ang pandaigdigang 
utang ay nasa 5397 trilyon, 349% 
mas malaki kaysa pandaigdigang 
gross domestic product (GDP o ka- 
buuang halaga ng produksyon). 

Gumigiwang-giwang ang eko- 
nomya ng US sa nagdaang 15 taon 
ng mabagal na paglago. Mula 3.629 
karaniwang tantos noong 1961- 
1990, ang taunang paglago ng eko- 
nomya ng US ay bumagsak sa 2.99% 
noong 1991-2008, at mula noo'y 
bumagsak pa tungong 1.69%. Mata- 
pos umatras ng 2.396 noong 2020, 
nakabalik nang 5.8% ang ekonomya 
ng US noong 2021, subalit bumag- 
sak pabalik tungong 2.196 noong na- 
karaang taon. Nasa 533 trilyon ang 
utang ng gubyernong pederal ng US 
at inaasahang sisirit pa matapos 
suspindehin ng gubyernong Biden 
ang batas na nagtatakda ng hang- 
ganan ng pwedeng uutangin hang- 
gang 2025. 

Sumadsad sa resesyon ang eko- 
nomya ng Germany (pinakamalaki 
sa Europe) noong huling kwarto ng 
2022 hanggang unang kwarto ng 
2023 (pagliit nang 0.396). Bumalik 
ito sa resesyon noong Mayo, at 
inaasahang nasa resesyon ulit sa 
susunod na taon. Ang UK at France 
ay nasa bingit ng resesyon at kapwa 
inaasahang lumago lamang ng 0.6% 
ngayong taon. Nasa matagalang is- 
tagnasyon pa rin ang Japan. Mula 
2008, 0.27% ang karaniwang pagla- 
go ng Japan, mula 7.29% noong 
1961-1979, 2.9196 noong 1980- 
2000, at 1.45% noong 2001-2007. 
Lumago lamang ito nang 2.14% at 
1.03% noong 2021 at 2022, mata- 
pos bumagsak nang 4.28% noong 
2020. Inaasahang lalago ito nang 
0.4% ngayong taon. 

Lumago lamang nang 2.99% ang 
China noong nakaraang taon, mala- 
yo sa dating tantos na 9% paglago 
noong 2000-2019. Kasalukuyang 
pinababagal ito ng mga banta ng 
pagputok ng lobo ng real estate. 


Ang Evergrande Group, isa sa pina- 
kamalaking property developer sa 
China ay nagdeklara ng pagkabang- 
karote matapos hindi makapagba- 
yad sa 5300 bilyong utang, na si- 
nundan ng katulad na pagkabang- 
karote ng iba pang mayor na kum- 
panya tulad ng Kasia, Fantasia at 
Shimao Group. Kinakaharap din ng 
China ang mga banta na hindi ma- 
bayaran ng mga bansang may bil- 
yun-bilyong utang sa kanya. 

Sa US at iba pang kapitalistang 
bansa, dumaranas ang mga mang- 
gagawa at masang anakpawis ng 
malawak na disempleyo at maba- 
bang sahod, pati na ang samutsa- 
ring mga problemang panlipunan 
tulad ng kawalan ng bahay, gutom, 
napakataas na gastos sa kalusugan, 
pagkalubog sa utang ng mga estud- 
yante at iba pa. Milyun-milyong 
mamamayang hindi puti at mga 
manggagawang migrante ang du- 
maranas ng rasismo, gayundin ng 
panatisismo sa relihiyon at pasismo. 
Araw-araw, ang mga maramihang 
pamamaril ay banta sa buhay ng 
mga tao. 

Mga bansang atrasado at mala- 
kolonyal at malapyudal ang bumu- 
buo ng mayorya ng mga bansa sa 
mundo, laluna sa Asia-Pacific, Latin 
America, Middle East at Africa. Pa- 
tuloy na tumataas ang pampublikong 
utang ng mga ito sa pagtatangka ng 
mga gubyerno dito na itawid ang 
mga depisito sa kalakalang bunga ng 
lumalaking gastos sa pag-aangkat. 
Sa tinaguriang umuunlad na mga 
bansa, nasa 20% ng kita ng mga 
gubyerno ang napupunta sa pagba- 
bayad-utang. Nasa 60% ng mga ban- 
sang ito ang namemeligrong hindi 
makapagbayad ng utang, katulad ng 
krisis sa Sri Lanka noong 2022. 

Ang mga manggagawa, magsa- 
saka at iba pang anakpawis sa mga 
bansang atrasado ay pare-pare- 
hong humaharap sa mga panlipu- 
nang problema tulad ng pamalagi- 
ang malawakang disempleyo, ma- 
la-aliping sahod, kawalan ng lupa, 
kawalan ng tirahan, mataas na gas- 
tos sa kalusugan at iba pang serbi- 
syong panlipunan, pati na pampuli- 

tikang panunupil. 

Lumalala ang panlipunang hindi 
pagkakapantay-pantay habang la- 
long nakokonsentra ang yaman sa 
kamay ng iilang multi-bilyunaryo. 
Mayroong 2,640 bilyunaryo na may 
hawak ang kabuuang 512.2 trilyon, 
na 7596 ay nasa lilimang bansa (US, 
Chian, India, Germany at Russia). 
Mayroong 724 bilyunaryo sa US, na 
ang 400 pinakamalaki'y may hawak 
sa 54.5 trilyon. Ang nangungunang 
20 ay lalupang lumaki ang yaman 
nang 20-3096 noong nakaraang taon. 

Patuloy na hinihila ang kapita- 
listang sistema ng mundo ng hindi 
malutas-lutas na krisis ng sobrang 
produksyon at bumabagsak na tan- 
tos ng tubo. May sarplas na produk- 
syon sa mayor na mga kalakal tulad 
ng langis, elektroniks (semikonduk- 
tor), mga butil at iba pa. Ang kapi- 
talistang kumpetisyon at anarkiya 
sa produksyon ay patuloy na huma- 
hantong sa walang pigil na pagdam- 
bong sa yaman ng mundo, kapitalis- 
tang polusyon, pagwasak sa kalika- 
san, krisis sa klima at pagkawala ng 
biodiversity, na kinatampukan ng la- 
long dumadalas na sakuna sa klima 
(mga sunog at baha) na sumalanta 
sa malalaking bahagi ng mundo. 
Ang monopolyong kapitalismo ay 
katumbas na mas maigting na kum- 
petisyon sa ekonomya at sigalot sa 
pulitika ng mga kapitalistang ka- 
pangyarihan. Habang ipinapataw 
ang liberalisasyon sa ibang mga 
bansa, ipinatutupad naman ng US 
sa sarili nitong bansa ang mga pro- 
teksyunistang patakaran sa kalaka- 
lan at industriya pabor sa mga kum- 
panyang US, at ang pamumuhunan 
ng estado sa industriyang semikon- 
duktor, green energy at iba pa. 

Patuloy na lumalakas ang mga 
banta ng gera sa pagitan ng mga 
mayor na imperyalistang kapangya- 
rihan bunga ng agresibong paggigiit 
ng US ng pandaigdigang paghahari 
sa harap ng mga paghamon sa he- 
gemonya nito. Napakalaking rekur- 
so ang iniimbudo sa gastusing mili- 
tar. Noong nakaraang taon, umabot 
sa bagong rekord na 52.24 trilyon 
(3.37% mas mataas sa nagdaang 

taon). Mahigit 5696 ng lahat ng gas- 
tos sa militar, at 6196 ng lahat ng 
eksport ng mga sandata ay hawak 
ng US, China at Russia. 

Mahigit 20 buwan na ang proxy 
war ng US at Russia sa Ukraine na 
ginagamit na tau-tauhan ng alyan- 
sang militar na US-NATO. Gumas- 
tos ang Russia ng 581.7 bilyon 
noong 2022, at gagastos ng ka- 
buuang 5120 bilyon itong 2023 at 
5132 bilyon sa 2024 na nagpalakas 
ng produksyon sa mga pabrikang 
pangmilitar. Umabot na sa 575 bil- 
yon ang ibinigay na ayuda ng US sa 
Ukraine, kabilang ang 544.2 bilyong 
ayudang militar, na lalong naka- 
pagpapatagal sa armadong sigalot. 
Pinakamalaking kumita sa gera sa 
Ukraine ang mga kumpanyang Ame- 
rikanong gumagawa ng sandata tu- 
lad ng Lockheed Martin, Raytheon, 
Northrop at Boeing. 

Kasabay nito, balak ng US na 
ibigay ang 514.5 bilyong paketeng 
ayudang militar sa Israel para su- 
portahan ang Zionistang pambo- 
bomba at okupasyon sa Gaza, na 
pumatay na sa halos 19,000 mula 
Oktubre 7. Ang pinalakas na su- 
porta ng US sa Israel ay bahagi ng 
tulak nitong kontrolin ang mga ya- 
mang langis laban sa Iran at iba 
pang bansa sa Middle East na nag- 
gigiit ng kanilang kasarinlan. Dahil 
sa pagtanggi ng US na suportahan 
ang pandaigdigang sigaw para sa 
tigil-putukan sa Gaza bilang pag- 
suporta sa pambobomba ng Israel, 
lalo itong nahiwalay sa buong 
mundo. 

Patuloy ding pinalalakas ng US 
ang paggigiit nito ng hegemonya sa 


rehiyong Asia-Pacific, alinsunod sa 
estratehiya nitong pigilan ang pag- 
lawak ng imperyalistang karibal na 
China. Nagpakat ang US ng dala- 
wang carrier strike group, isa (USS 
Nimitz) sa South China Sea, at isa 
pa (USS Ronald Reagan) sa Japan. 
Sinusulsulan nito ang paghihiwalay 
ng Taiwan sa China, ang pagtulak 
ng karapatan ng Pilipinas sa kara- 
gatan sa ilalim ng United Nations 
Convention on the Laws of the Seas 
(UNCLOS), at mga sigalot sa Korean 
peninsula, upang udyukin ang China 
na gumawa ng mga aksyong agresi- 
bo na maaaring humantong sa tu- 
wirang kumprontasyong militar. 

Ang paggigiit ng US ng hege- 
monya ay tinugunan ng pagsasama- 
sama ng mga karibal nito sa mga al- 
yansang militar. Patuloy na pinala- 
lakas ng China at Russia ang 
Shanghai Cooperation Organizati- 
on, ang alyansang panseguridad na 
kinabibilangan ng India, Kazakh- 
stan, Kyrgyzstan, Pakistan, Tajikis- 
tan at Uzbekistan. Pinamumunuan 
din ng China at Russia ang mga 
pagsisikap na bumuo ng mga ugna- 
yang pang-ekonomya, pangkalaka- 
lan at pampinansya na hindi naka- 
tali sa dolyar ng US. Patuloy ding 
pinalalakas ng North Korea ang ug- 
nayang pang-militar at pang-eko- 
nomya nito sa Russia at China. 

Nagluluwal ang imperyalistang 
krisis at sigalot ng kundisyong pa- 
bor sa tuluy-tuloy na paglakas at 
pagsulong ng mga pakikibakang 
manggagawa at kilusang anti-im- 
peryalista sa mga kapitalistang 
bansa, at mga demokratikong paki- 
kibakang masa at rebolusyonaryong 


paglaban para sa pambansa at pan- 
lipunang paglaya mula sa imperya- 
listang kontrol at dominasyon sa 
mga malakolonya, at para sa sosya- 
listang rebolusyon. 

Sumiklab ang mga mayor na 
welgang manggagawa sa United 
States kabilang ang welga ng United 
Auto Workers at ng Hollywood Wri- 
ters and Actors. Sa Europe, nagwel- 
ga ang mga manggagawa sa 
transportasyon sa Italy, Spain at 
UK. Mayor na mga welga rin ang 
inilunsad ng mga manggagawang 
pangkalusugan sa UK, mga mangga- 
gawa sa riles at mga kawaning 
pampubliko sa Germany, at iba pa. 
Pangkasaysayang mga pangmasang 
demonstrasyon at martsa ng mil- 
yun-milyong mamamayan ang ini- 
lunsad sa iba't ibang panig ng mun- 
do laban sa henosidyo ng US-Israel 
laban sa Palestine. 

Patuloy na lumalagablab ang 
mga rebolusyonaryong armadong 
pakikibaka sa iba't ibang panig ng 
mundo. Sa kasalukuyan, puspusang 
isinusulong ng mga rebolusyonar- 
yong pwersang Palestino ang arma- 
dong paglaban sa kanilang ba- 
yang-tinubuan laban sa malupit na 
pambobomba at henosidyo ng Zio- 
nistang Israel na may suporta ng 
US. Sa Myanmar, nilalabanan ng 
mga etnikong hukbo ang pasistang 
huntang Tatmadaw at nagpaigting 
ng mga opensibang gerilya sa nag- 
daang mga buwan. Mayroon ding 
mga rebolusyonaryong armadong 
pakikibakang “pinamumunuan ng 
mga partido komunista sa India, 
Turkey, Kurdistan, Colombia, Pilipi- 
nas at iba pang bansa. 


II. Ang matalas na krisis ng sistemang malakolonyal at malapyudal 
ay nagluluwal ng paglaban 


[o pang sumisidhi ang krisis ng naghaharing malakolonyal at malapyudal 
na sistema sa Pilipinas na nagreresulta sa lalong mabigat na pasanin sa 
bayan. Kinatatampukan ang krisis ng patuloy na pagbagsak ng ekonomya na 
tuwirang nakatali sa krisis ng pandaigdigang sistemang kapitalista, at ng ma- 
bilis na pagtalim ng krisis sa pulitika na kinatatampukan ng internal na laba- 
nan sa loob ng naghaharing pangkating, pagkahiwalay ng rehimeng 
US-Marcos matapos lamang ang isang taon sa poder, at ang tuluy-tuloy na 
pag-ipon ng lakas ng mga pwersang demokratiko at patriyotiko. 

Malawakan ang pagkawasak ng 
mga lokal na pwersa sa produksyon 
na humahantong sa pagbagsak ng 
produksyon (kapwa manupaktura at 
agrikultura). Nagreresulta ito sa 
malawak na kawalan ng trabaho, la- 
long pagkasalalay sa mga imported 
na kalakal para sa konsumo, at pag- 


5 


sirit ng mga presyo. 

Wala pa ring nagsasariling mga 
pambansang industriya at kapasi- 
dad ang bansa na lumikha ng mga 
saligang pangangailan ng mamama- 
yan. Ang lokal na produksyon ay 
nakasalalay pa rin sa pag-aangkat, 
at nakatuon pa rin sa pag-eeksport 
ng mga produktong semiprocessed 
na bahagi ng internasyunal na as- 
sembly line, tinatawag na "global 
value chain" ng mga monopolyo ka- 
pitalista, mga hilaw na produktong 
pang-agrikultura at mga batong mi- 
neral. Nagsisilbi ang mga export 
processing zone pangunahin bilang 
sentro ng semiprocessing (asembli- 
ya at manwal na pag-iinspeksyon) 
ng naunang inangkat na mga pyesa 
na muling ieeksport na napakaliit ng 
dagdag na halaga. 

Dahil sa pagbagsak ng pandoaig- 
digang ekonomya, tiyak na masid- 
hing tatamaan itong sistemang na- 
kasalalay sa pag-aangkat at naka- 
tuon sa pag-eeksport na sistemang 
itinataguyod ng nagdaang mga re- 
himen at kasalukuyang rehimeng 
Marcos. Lalong mabilis na lalala at 
lalalim ang krisis sa ekonomya sa 
Pilipinas sa darating na taon. Tu- 
luy-tuloy na lumiliit ang kabuuang 
bolyum ng kalakalan sa nagdaang 
dalawang taon na salamin ng pan- 
daigdigang kalakalan bunsod ng 
sobrang suplay at pagbagal ng ma- 
nupaktura. Tuluy-tuloy na lumiliit 
ang eksport ng mga pyesang 
elektroniko, na bumubuo ng bulto 
ng semiprocessing sa Pilipinas, mula 
simula ng taon. 

Hindi mapagtatakpan ng mga 
engrandeng deklarasyon ni Marcos 
at kanyang mga economic manager 
na multi-bilyong dolyar na mga 
"pangakong dayuhang pamumuhu- 
nan" ang katotohanang tuluy-tuloy 
ang pagliit ng tuwirang pamumuhu- 
nan ng mga dayuhan sa Pilipinas 
mula 511.9 bilyon noong 2021 tu- 
ngong 59.2 bilyon noong 2022, na 
patuloy na bumagsak nang 15.3% sa 
unang tatlong kwarto ng 2023. May 
ilang mga dayuhang kumpanya ang 
naglipat ng kanilang operasyon mu- 
la Pilipinas tungo sa ibang bansa na 


mas mababa ang gastos sa pagga- 
wa. 

Dahil walang tunay na reporma 
sa lupa, nananatiling maliitan at at- 
rasado ang lokal na produksyong 
pang-agrikultura para sa lokal na 
suplay ng pagkain. Pataas nang pa- 
taas ang gastos sa produksyon dahil 
sa mataas na presyo ng mga pata- 
ba, pestisidyo at gasolina. Ang ma- 
taas na upa sa lupa at iba pang an- 
yo ng pyudal at malapyudal na 
pang-aapi ay kumakaltas sa kita ng 
mga magsasaka na nagreresulta sa 
malawak na kahirapan at kagutu- 
man sa kanayunan. Ang walang-a- 
wat na pag-aangkat at ismagling ng 
bigas, sibuyas, bawang at iba pang 
produktong pang-agrikultura ay 
dumadagdag sa pasanin ng masang 
magsasaka, at sa lahat ng mama- 
mayang Pilipino. 

Malala pa, malalawak na lupang 
pang-agrikultura ang isinasailalim 
sa pagpapalit-gamit ng malalaking 
burgesyang kumprador gamit ang 
dayuhang kapital para sa real esta- 
te at iba pang gamit. Sa konserbati- 
bong pagtataya ng gubyerno, hindi 
bababa sa 620 libong ektarya ng 
irigadong lupa ang nagpalit-gamit 
sa nagdaang dekada (2012-2022). 
Nagresulta ito sa dislokasyon ng 
milyun-milyong pamilyang magsa- 
saka at paglala ng pagdarahop sa 
kanayunan. 

Lalong nakasalalay sa utang 
ang bansa para tawirin ang kalaka- 
lan at gastos ng gubyerno. Nasa 
P14.48 trilyon na ang utang pam- 
publiko noong Oktubre, at inaasa- 
hang lolobo pa sa P15.84 sa dara- 
ting na taon. Tuluy-tuloy na luma- 
laki ang pondo sa pagbabayad sa 
pampublikong utang. Sa 2024, aa- 
bot ito sa P1.91 trilyon, na binubuo 
ng P1.24 trilyong bayad sa prinsi- 
pal: at P670.5 bilyong awtomati- 
kong nakalaan na bayad sa interes 
na bumubuo ng 11.6% ng pamban- 
sang badyet (mas mataas sa 9.7% 
noong 2020). 

Dahil walang saligang mga in- 
dustriya, dinaranas ng mamama- 
yang Pilipino ang pamalagiang ma- 
lawakang disempleyo. Laging pinali- 


Disyembre 26, 2023 


liit ng datos ng gubyerno ang tunay 
na lagay ng malawakang kawalan ng 
trabaho sa pamamagitan ng sala- 
mangka sa estadistika. Ang sinasa- 
bing 4.296 disempleyo noong Oktub- 
re 2023, diumano'y pinakamababa 
sa nagdaang 18 taon, ay dapat kri- 
tikal na iwaksi. Katunayan, nasa 
39.46 milyon (o 79.1% ng pwersang 
paggawa na 49.89 milyon) ang kun- 
di man lubos na walang trabaho 
(2.1 milyon) ay halos walang traba- 
ho bilang mga katulong (2 milyon), 
"self-employed" (13.3 milyon), may- 
ari ng sariling lupa (1.3 milyon), 
mga nagtatrabaho sa negosyo ng 
pamilya (3.1 milyon na walang 
sweldo, at 120,000 ang may bayad), 
at mga manggagawa sa mga empre- 
sang hindi pormal (17.6 milyon). 

Dahil sa matalim na problema 
sa disempleyo, milyun-milyong Pili- 
pino ang pumipila na makapagtra- 
baho sa ibang bansa bilang mga ka- 
tulong, caregiver, nars, manggaga- 
wa sa konstruksyon, at mga tripu- 
lante sa mga internasyunal na kum- 
panya sa pagbabarko. Bulnerable 
silang mga target ng mga kriminal 
na ahensya sa rekrutment at mga 
burukrata sa gubyerno na sinusuba 
ang kanilang kita at impok. Marami 
ang dumaranas ng hindi makataong 
kundisyon at pabigat na mga baya- 
rin ng gubyerno, liban pa sa matin- 
ding epekto ng pagkahiwalay sa ka- 
nilang mga pamilya. 

Ang malaking hukbo ng mga wa- 
lang hanapbuhay ay pabigat na hu- 
mihila pababa sa sahod. Nagdurusa 
ang mga manggagawang Pilipino sa 
mala-aliping sahod. Ang arawang 
sahod sa bansa na mula P341 tu- 
ngong P641 ay kulang na kulang pa- 
ra tustusang ang arawang panga- 
ngailangan ng lima-kataong pamilya 
na tinatayang nasa P1,188 (noong 
Nobyembre) na bunga ng pagsirit ng 
presyo ng langis, pagkain at iba 
pang saligang pangangailangan at 
mga serbisyo. 

Hindi pa ganap na nakababawi 
ang mga manggagawang Pilipino at 
masang anakpawis sa pagsadsad ng 
kanilang pamumuhay mula sa 
lockdown noong 757: pandemyang 

Covid-19. Lumulubha pang lalo ang 
kanilang kalagayang sosyo-ekono- 
miko sa gitna ng mababang sahod, 
disempleyo, kawalan ng kita o im- 
pok, at tumataas na presyo. Mayor- 
ya ng mga Pilipino ay nabubuhay sa 
ilalim ng hangganan ng kahirapan. 
Milyun-milyon ang inaagawan ng 
lupa at ng kabuhayan ng mga dayu- 
hang kapitalista na nais kontrolin 
ang natitirang mga sulok ng eko- 
nomya ng Pilipinas. 

Sa harap ng malawakang 
kahirapan at kagutuman, lalong tu- 
mitindi ang pagkamuhi ng samba- 
yanang Pilipino sa naghaharing 
pangkating Marcos-Duterte. Nahi- 
hiwalay si Marcos Jr sa malawak na 
masa ng sambayanan na napopoot 
sa minana niyang mahigit 510 bil- 
yong dinambong na yaman ng kan- 
yang diktador na amang si Marcos 
Sr sa panahon ng batas militar 
noong 1972-1986. Lalo niyang gi- 
nagalit ang taumbayan dahil sa ka- 
liwa't kanang pagbiyahe sa labas 
ng bansa at karangyaan, at gara- 
palang korapsyon. Sa pamamagitan 
ng Maharlika Fund, hanggang P550 
bilyon sa pondong pampubliko ang 
hahawakan ni Marcos at ililipat sa 
pribadong pamumuhunan, na mag- 
dadala ng kroniyismo sa bagong 
antas ng kasamaan. Lalong kina- 
mumuhian ng malawak na masa ng 
sambayanang Pilipino si Marcos 
dahil sa maya't mayang mga pina- 
pa-cater na piging sa Malacañang 
at ang planong maglustay ng P1.1 
bilyon sa mga biyahe sa 2024. 

Lalo ring nahihiwalay ang rehi- 
meng Marcos sa sambayanang Pili- 
pino dahil sa pangangayupapa nito 
sa imperyalismong US at pagyuko 
sa China. Ipinagagamit ni Marcos 
ang kanyang gubyerno bilang piyesa 
sa agresibong pagtutulak ng US na 
konsolidahin ang hegemonya nito sa 
Pilipinas at rehiyong Asia-Pacific, 
upang kontrahin ang pangmilitar at 
pang-ekonomyang paglakas ng im- 
peryalistang karibal nitong China. 

Sa ilalim ni Marcos, lalong nahi- 
hila ang Pilipinas sa lumalakas na 
alimpuyo ng mga sigalot sa militar 
ng US at China. Sa mahigit iisang 


taong nakaupo sa poder, pinaburan 
na ni Marcos ang US na magtayo ng 
apat pang mga pasilidad militar 
(dagdag sa dating lima) sa mga "pi- 
nagkaisahang lokasyon" sa loob ng 
mga kampo ng Armed Forces of the 
Philippines (AFP) gaya ng nakasaad 
sa Enhanced Defense Cooperation 
Agreement (EDCA). Ang mga pasili- 
dad na ito ay magagamit para mag- 
tayo ng mga lunsaran ng misayl ng 
US at para mag-imbak at magpwes- 
to ng mga sandata, alinsunod sa 
estratehiya ng US na palibutan ang 
China ng mga pwersang militar mu- 
la sa tinatawag na "first island cha- 
in." 

Lalong tumindi ang panghihi- 
masok militar ng US sa Pilipinas sa 
nagdaang taon sa harap ng sunud- 
sunod na mga pangmilitar na akti- 
bidad at mga war exercises ng US. 
Sa susunod na taon, sobra sa 500 
mga wargames at ehersisyong mili- 
tar ang isasagawa ng US sa bansa. 
Sa tulak ng US, planong magbuo ng 
mga "visiting forces agreement" sa 
Japan at France, upang payagan 
ang mga alyadong ito ng US na pa- 
lakasin ang presensyang militar sa 
bansa at sa rehiyon. 

Sa tulak ng mga tagapayong 
militar ng US, nagsasagawa ang 
AFP at Philippine Coast Guard ng 
paulit-ulit na "supply mission" sa 
mga bantayan ng Pilipinas sa Kala- 
yaan Group of Islands, na may su- 
porta ng mga eroplano at drone na 
pangsurbeylans ng US. Lalong nagi- 
ging agresibo ang China sa pambo- 
bomba ng tubig at pagbangga sa 
maliliit na bangka ng mga Pilipino 
sa loob ng exclusive economic zone 
ng Pilipinas, na tahasang paglabag 
sa kasarinlan at karapatan sa kara- 
gatan ng Pilipinas. 

Sa dikta ng US, kinansela ng 
gubyernong Marcos ang mga utang 
at kontrata ng gubyerno na pino- 
pondohan ng China para sa mga 
proyektong Philippine National 
Railways South Long Haul, Subic- 
Clark Railway at Mindanao Railway, 
pabor sa mga pautang mula sa 
World Bank at Asian Development 
Bank. Tinutulak din ang pagkansela 

sa iba pang proyektong pinopondo- 
han ng China tulad ng Samal Is- 
land-Davao City Connector Project, 
Chico River Pump Irrigation Project, 
New Centennial Water Source (Ka- 
liwa Dam Project), at mga proyek- 
tong CCTV (closed-circuit television) 
sa Marikina, Parahaque, Pasig, San 
Juan at Valenzuela, na karamiha'y 
kinontrata sa panahon ng nagdaang 
rehimeng Duterte. 

Ang tulak ng US na bagbagin 
ang China ay pag-atras mula sa 
matagal na panahon ng sabwatan 
ng dalawang imperyalistang ka- 
pangyarihan sa pagpapataw ng 
mga patakarang neoliberal sa Pili- 
pinas mula dekada 1990, na naga- 
mit ng oligarkiya sa pinansya ng 
China para palawakin ang opera- 
syong komersyal at pampinansya sa 
Pilipinas, kasama ng mga bangkong 
US at Japanese, at magpundar ng 
sarili nitong base sa hanay ng mga 
burgesyang kumprador at burukra- 
tang kapitalista. Sa panggigipit ng 
akses sa kapital ng China, pinaliliit 
ng imperyalismong US ang pinagha- 
hatiang pinansya ng mga naghaha- 
ring uri, na nagbubunsod ng tumi- 
tinding agawan ng magkakaribal na 
pangkatin. 

Mahigit lamang isang taon mula 
nang ipinagmalaki ng mga Marcos 
at Duterte ang "unity team" na na- 
kagawa ng "landslide victory" sa 
pamamagitan ng "automated" na 
dayaan sa eleksyong 2022, lumitaw 
na kaagad at nagiging masidhi ang 
ribalan ng mga naghaharing pak- 
syon. Kinokonsolida ng mga Marcos 
ang kapangyarihang pang-ekonom- 
ya at pampulitika, habang mabilis 
na nauubusan ng kapangyarihang 
pang-ekonomya at pampulitika ang 
mga Duterte (pati na ang pangka- 
ting Arroyo). Ang kanselasyon ng 
malalaking kontrata sa imprastruk- 
tura na pinasok ni Duterte sa China 
ay nagkakait ng ilambilyong pisong 
kikbak. Ang negosyo ng pinakamala- 
king kroni ni Duterte na si Dennis 
Uy ay mabilis ngayong binebenta, 
pabor sa mga kroni ni Marcos. Ba- 
gaman may malaki-laki pang implu- 
wensya si Duterte sa AFP at PNP, 


dumarami na ang mga heneral na 
hinirang ni Duterte na nagretiro na. 
Sa nagdaang mga buwan, pinatindi 
ng pangkating Marcos-Romualdez 
ang mga pag-atakeng nakatarget sa 
mga Duterte, sa pamamagitan ng 
pagkuha sa P550 milyong "confi- 
dential and intelligence funds" ni 
Vice President Sara Duterte, at 
pagtulak na alisan ng prangkisa ang 
maka-Duterte na istasyong SMNI, 
at pagbukas ng pinto para pahintu- 
lutan ang International Criminal 
Court na ituloy ang imbestigasyon 
laban kay Rodrigo Duterte sa mga 
kaso ng krimen laban sa sangkatau- 
han noong panahon ng kanyang hu- 
wad na gera kontra-droga. 

Ang mapait na sigalot sa pagi- 
tan ng mga pangkating Marcos at 
Duterte ay palapit nang palapit sa 
marahas na komprontasyon. Haya- 
gang pinupuna ng mga Duterte si 
Marcos sa planong buhaying muli 
ang usapang pangkapayapaan sa 
National Democratic Front of the 
Philippines. Ang ilang bagong-reti- 
rong heneral ng militar na tapat kay 
Duterte ay umiikot sa upisyal mili- 
tar at mga negosyante upang mang- 
upat ng kudeta para ibagsak si 
Marcos at magtatag ng huntang si- 
bil-militar. May alam ang chief-of- 
staff subalit nananatiling tahimik sa 
aktibidad ng mga nagpaplano ng 
kudeta. 

Upang konsolidahin ang ka- 
pangyarihang pampulitika, pinahi- 
higpit ng rehimeng Marcos ang 
kontrol sa militar na may suporta 
ng US. Ipinagpapatuloy at pinaiig- 
ting nito ang patakaran ni Duterte 
ng terorismo ng estado at isinasa- 
gawa ang pasistang paninibasib la- 
ban sa pambansa-demokratikong 
pwersa sa kalunsuran at kanayu- 
nan, laluna ang mga kasapi at orga- 
nisador ng mga unyon at samahan 
sa mga komunidad. Umiiral ang de 
facto na batas militar sa buong 
bansa. Ilang mga komunidad ng 
mga maralitang lungsod ang naka- 
pailalim sa makapal na presensya at 
pagmomonitor ng mga sundalo. Ipi- 
naiilalim ng AFP ang mga komuni- 
dad sa kanayunan sa kontrol ng mi- 


litar, ginigipit ang mga aktibidad 
pang-ekonomya at panlipunan ng 
komunidad sa pamamagitan ng 
karpyu at paghihigpit, at kino- 
kontrol ang galaw ng populasyon sa 
ngalan ng "kontra-insurhensya." 

Walang awat ang mga ekstra- 
hudisyal na pamamaslang at iba 
pang paglabag sa karapatang-tao 
at internasyunal na makataong ba- 
tas sa kanayunan na gawa ng mga 
reaksyunaryong armadong pwersa, 
pulis at paramilitar. Ipinaiilalim ang 
mga tao sa pinatinding sarbeylans 
at mga pagdukot, tortyur, interoga- 
syon at pagsasampa ng mga gawa- 
gawang kaso gamit ang tinawag na 
Anti-Terrorism Law. Maya't maya 
sa pagmasaker ang mga nag-oope- 
rasyong tropa ng mga batalyong 
pangkombat ng AFP. Sa kanilang 
mga operasyong pangkombat, pinu- 
puntirya ang mga komunidad ng 
pambobomba mula sa ere at panga- 
nganyon. 

Sa suporta ng US, umigting pa 
ang mga pag-atakeng ito sa nagda- 
ang taon alinsunod sa deklarasyon 
ng AFP ng "final push" laban sa ti- 
nagurian nitong mga "natitirang" 
pwersa ng Bagong Hukbong Bayan. 
Humigit-kumulang 150 batalyon ng 
mga pwersang pangkombat ng mili- 
tar, pulis at paramilitar ang naka- 
pakat laban sa mga larangang geril- 
ya ng BHB sa buong bansa. Nais ng 
imperyalismong US na tapusin na 
ng gubyernong Marcos ang rebolu- 
syonaryong armadong kilusan 
upang lubos nitong magamit ang 
AFP sa pang-uudyok ng gera sa 
China. Batid na batid ng US na nasa 
katayuan ang rebolusyonaryong ki- 
lusan na samantalahin ang posibili- 
dad ng isang inter-imperyalistang 
gera para matatag na isulong ang 
digmang bayan. 

Habang isinasagawa ang brutal 
na gera ng panunupil laban sa ba- 
yan at kanilang mga rebolusyonar- 
yong pwersa, ginagamit ngayon ng 
rehimeng US-Marcos ang "prokla- 
masyong amnestiya" nito at pani- 
mulang pagsisikap na buhaying muli 
ang usapang pangkapayapaan 
upang bitagin ang mga Pulang man- 

dirigma ng Bagong Hukbong Bayan 
na sumuko. Habang nalulugod ang 
Partido at mga rebolusyonaryong 
pwersa, sa pamamagitan ng Natio- 
nal Democratic Front of the Philip- 
pines, sa oportunidad na maki- 
pag-usapang pangkapayapaan bi- 
lang dagdag na larangan ng pakiki- 
baka upang isulong ang mga hanga- 
ring pambansa-demokratiko bilang 
batayan ng makatarungan at pang- 
matagalang kapayapaan, mahigpit 
din nilang itinatakwil ang mga reak- 
syunaryong pakana na gamitin ang 
usapan para mapasuko ang rebolu- 
syonaryong kilusan. Patuloy na 
magpupunyagi ang NDFP Negotia- 
ting Panel na itulak ang pagsisimu- 
lang muli ng usapang pangkapaya- 
paan sa batayan ng naunang mga 
kasunduan. 

Sa gitna ng pang-ekonomya at 
pampulitikang krisis ng naghaharing 
sistema, lalong sumisidhi ang pag- 
hahangad ng sambayanang Pilipino 
na ilunsad ang mga pakikibakang 
masa upang ipagtanggol ang kani- 
lang mga karapatang sosyo-ekono- 
miko at demokratiko laban sa an- 
ti-mamamayan at mapang-aping 
mga programang pang-ekonomya, 
korapsyon at pampulitikang panu- 
nupil sa ilalim ng rehimeng US- 
Marcos. Higit lang lumilinaw na—sa 
pagsisilbi sa maka-uring interes ng 
malalaking burgesyang kumprador 
at malalaking panginoong maylupa, 
sa pangangayupapa sa dayuhang 
interes pang-ekonomya, sa malaki- 
hang korapsyon sa anyo ng mga kik- 
bak at kroniyismo, at sa marang- 
yang pamumuhay—ang rehimeng 
Marcos ang responsable sa malawa- 
kang paghihirap at kaapihan ng ma- 
lawak na masa ng sambayanang Pi- 
lipino. 

Ang naghaharing pangkating 
Marcos-Duterte ay mabilis na nahi- 
hiwalay sa sambayanang Pilipino. 
Ang malawak na nagkakaisang 
prente na binubuo ng mga saligang 
uri, panggitnang pwersa at mga 
taktikal na alyado ay patuloy na lu- 
malakas laban sa naghaharing rehi- 
men dahil sa mga patakaran nitong 
anti-mamamayan at anti-nasyunal, 

korapsyon at krisis sa ekonomya. 
Kinakaharap ngayon ang naghaha- 
ring rehimen ng malawak na pagla- 
ban. 

Umiipon nang umiipon ang galit 
ng mga manggagawa sa pagtanggi 
ng rehimeng Marcos na pakinggan 
ang hinihingi nilang makabuluhang 
pagtaas sa sahod. Labis silang 
naiinsulto ng kakarampot na umen- 
tong ipinag-utos ni Marcos sa pa- 
mamagitan ng mga regional wage 
board. May ilang welgang pumutok 
na malamang na pasimula ng mas 
malawak na kilusang masa ng mga 
manggagawa para mag-unyon at 
isulong ang sama-samang pakikiba- 
ka sa darating na panahon. Ang 
mga drayber at opereytor ng dyip at 
iba pang pampublikong transporta- 
syon ay nag-aklas sa sunud-sunod 
na tigil-pasada para magprotesta 
laban sa anti-mahirap at anti-ma- 
mamayan na "franchise consolidati- 
on" para i-"phase out" ang mga 
dyip alinsunod sa proyektong 
"transport modernization" ng 
World Bank at Asian Development 
Bank. 

Nagpuprotesta rin ang mga gu- 
ro sa pampublikong paaralan, mga 
manggagawang pangkalusugan at 
mga kawani ng pamalahaan para 
hingin ang dagdag na sweldo at la- 
banan ang pampulitikang panunu- 
pil. Lumalahok ang mga estudyante 
sa mga aksyong masa upang laba- 


nan ang ibayong komersyalisasyon 
ng edukasyon, pag-abandona ng 
estado sa edukasyon at panunupil 
sa kampus. Sa iba't ibang bahagi ng 
bansa, sumisiklab ang mga protes- 
tang masa sa mga komunidad sa 
kanayunan para labanan ang pag- 
pasok ng mapanirang mga dayu- 
hang operasyon sa pagmimina, 
pang-aagaw at pagpapalit-gamit ng 
lupa, at para ipaglaban ang mga 
kahingiang antipyudal ng masang 
magsasaka. 

May mga aksyong protesta rin 
laban sa planong pagtatayo ng dag- 
dag na mga base militar at pasili- 
dad ng US, at laban sa mga warga- 
mes at lumalaking presensyang mi- 
litar ng US sa bansa. Ang mga ito'y 
iniuugnay sa internasyunal na paki- 
kibaka laban sa imperyalismo at im- 
peryalistang gera. May makabulu- 
hang bilang na lumahok sa mga 
protesta ng pakikiisa sa mamama- 
yang Palestino sa pagbatikos sa he- 
nosidyo ng Zionistang Israel sa 
Gaza. 

Sa kanayunan, patuloy na nag- 
susulong ang BHB ng rebolusyonar- 
yong armadong pakikibaka sa mga 
larangang gerilya sa 14 na rehiyon 
sa Luzon, Visayas at Mindanao. Pa- 
tuloy silang nagpupunyagi sa lan- 
das ng rebolusyonaryong armadong 
pakikibaka, at determinadong bigu- 
in ang estratehikong opensiba ng 
kaaway. Bilang tugon sa panawa- 


gan ng Komite Sentral na "palagab- 
labin at ikalat ang apoy ng digmang 
bayan," patuloy na pinalalawak ng 
BHB ang baseng masa sa pamama- 
gitan ng pagsusulong at pagkokom- 
bina ng gawaing masa at gawaing 
militar. 

Naitaas ng maraming yunit ng 
BHB ang kanilang kakayahang pa- 
natilihing bulag at bingi ang kaa- 
way, habang isinasagawa ang pan- 
lipunang pagsisiyasat, pagtatayo ng 
mga asosasyong magsasaka, at iba 
pang mga rebolusyonaryong orga- 
nisasyon, pagtatayo ng mga mili- 
syang bayan, pagtulong sa masang 
magsasaka na isulong ang mga pa- 
kikibakang antipyudal para igiit ang 
pagpapababa ng upa sa lupa, mas 
mababang interes sa pautang, ma- 
katwirang presyo sa mga produk- 
tong bukid, mas mababang presyo 
ng mga kasangkapan sa produk- 
syong pang-agrikultura, at iba pa. 
Patuloy na ginagampanan ng BHB 
ang mga tungkulin nito na tulungan 
ang masa sa produksyon, at isaga- 
wa ang mga kampanyang sa litera- 
si, edukasyon at kultura. Naglulun- 
sad sila ng malalaki't maliliit na 
taktikal na opensiba, upang kunin 
ang mga sandata at gupuin ang 
mga yunit ng kaaway, upang pala- 
kasin ang sarili bilang pangunahing 
sandata ng Partido sa paglaban sa 
kaaway. 


IMI. Ang mga nakamit ng Partido at kasalukuyang kritikal-sa-sariling 


pagtatasa 


[ pinagdidiwang ng Partido ang ika-55 anibersaryo nito na puno ng kasiga- 
sigan ng kabataan, at tibay ng batikang mandirigma. Puspos ng malalim 
na sapol sa pangkasaysayang misyon ng proletaryado na isulong ang maka- 
uring pakikibaka hanggang komunismo, nananatiling walang kapaguran at la- 
ging handa ang Partido na harapin ang lahat ng sakripisyo para isulong pam- 
bansa-demokratikong rebolusyon ng sambayanang Pilipino hanggang ganap 
na tagumpay, bilang paghahanda sa susunod na yugto ng sosyalistang rebo- 


lusyon at konstruksyon. 


Ang pagtalas ng krisis ng mala- 
kolonyal at malapyudal na sistema 
sa ilalim ng rehimeng US-Marcos ay 
nagluluwal ng higit na paborableng 


kundisyon para sa pagrerebolusyon. 
Para sa milyun-milyong mga mang- 
gagawang Pilipino at masang anak- 
pawis na ilang henerasyon nang du- 

maranas ng panlipunang inhustisya 
at maka-uring tiraniya, ang Partido 
at rebolusyon ay kumakatawan sa 
kanilang hindi natatapos na pag-a- 
sa para sa maliwanag na kinabuka- 
san. Tunay nga na saan man ihasik, 
ang mga binhi ng Partido ay mabilis 
na umuusbong at lumalaganap, pa- 
tunay ng walang kaubusang deter- 
minasyon ng malawak na masa ng 
mga api at pinagsasamantalahan 
na magrebolusyon. 

Nananatiling matatag at buo 

ang Partido. Ang pamunuan at 
buong kasapian ng Partido ay ma- 
higpit na nagkakaisa sa ilalim ng 
Pulang bandila ng Marxismo-Leni- 
nismo-Maoismo, ng Konstitusyon 
ng Partido at Programa para sa De- 
mokratikong Rebolusyong Bayan 
nito. Mahigpit ang pagkakaisa ng 
Partido sa pagsusulong ng mataga- 
lang digmang bayan alinsunod sa 
estratehikong linya ng pagkukub- 
kob sa kalunsuran mula sa kanayu- 
nan. 

Dakila ang mga nagawa ng Par- 
tido sa nagdaang 55 taon ng ma- 
higpit na pagtataguyod sa Marxis- 
mo-Leninismo-Maoismo at masugid 
na paglalapat nito sa kongkretong 
kalagayan ng Pilipinas. Nagtagum- 
pay ito sa pagsusuri at paglalantad 
sa bulok na malakolonyal at malap- 
yudal na sistema at sa mga bata- 
yang suliranin ng imperyalismo, 
pyudalismo at burukratang kapita- 
lismo na sumasadlak sa sambaya- 
nang Pilipino. Binuo nito ang prog- 
rama para sa demokratikong rebo- 
lusyong bayan sa pamamagitan ng 
matagalang digmang bayan, na pi- 
natunayang wasto ng patuloy na 
pagyakap dito ng mamamayan. 

Itinatag ng Partido ang sarili 
bilang organisasyong pangkadre at 
pangmasa. Nakatayo ito sa punda- 
syon ng mga Leninistang prinsipyo 
ng Partidong Bolshevik. Lubos itong 
konsolidado sa ilalim ng mga prin- 
sipyo ng demokratikong sentralis- 
mo. Binubuo ito ng ilampung libong 
tapat na kadre at mga mandirigma 
na malawak at malalim na naka-u- 
gat sa api at pinagsasamantala- 
hang masang manggagawa, magsa- 
saka, malaproletaryado at petibur- 
gesya. 

Upang biguin ang naghaharing 
uri at ibagsak ang reaksyunaryong 
estado, mahigpit na hawak ng Par- 
tido ang dalawang sandata ng ar- 
madong pakikibaka at pambansang 
nagkakaisang prente. Isinusulong 
ng Partido ang armadong pakikiba- 
ka bilang pangunahing anyo ng pa- 
kikibaka na naglalayong tuparin ang 
pangunahing tungkulin ng pag-a- 
gaw sa kapangyarihang pampuliti- 

ka. Ang mga ligal na anyo ng pakiki- 
baka ay sekundaryo ngunit hindi 
pwedeng bitiwan sa pagsulong ng 
pambansa-demokratikong - rebolu- 
syon upang pukawin, organisahin at 
pakilusin ang milyun-milyong ma- 
mamayan, at magluwal ng malawak 
na suportang pampulitika para sa 
armadong pakikibaka. Binubuo ng 
Partido ang lihim na gulugod ng ki- 
lusang masa. 

Muling sinimulan ng Partido ang 
rebolusyonaryong armadong pakiki- 
baka sa pamamagitan ng pagtata- 
tag ng Bagong Hukbong Bayan 
noong Marso 29, 1969 mula sa ha- 
los wala. Tinukoy nito ang partiku- 
lar na mga katangian ng pagsusu- 
long ng digmang bayan sa Pilipinas, 
na humahalaw ng mga aral mula sa 
matatagumpay na rebolusyonar- 
yong digma sa ibang bansa, pati na 
mula sa sarili nitong praktikal na 
karanasan sa pagrerebolusyon sa 
isang bansang pulu-pulo at mabun- 
dok. 

Nalagpasan ng BHB ang mga 
rebolusyonaryong hukbo ng Katipu- 
nan noong huling bahagi ng ika-19 
na siglo at ng Hukbalahap (1942- 
1945). Subalit nananatili pa ring 
maliit at mahina ang BHB kumpara 
sa malaki at makapangyarihang 
AFP na armado at pinopondohan ng 
imperyalismong US. Gayunman, 
buo ang pasya ng BHB na isulong 
ang pakikidigmang gerilya upang 
baha-bahaging gupuin ang kaaway, 
hanggang makapag-ipon ito ng sa- 
pat na lakas para sumulong mula sa 
kasalukuyang panggitnang bahagi 
ng estratehikong depensiba tungo 
sa susunod na bahagi, at tungo sa 
susunod pang estratehikong yugto 
hanggang sa ganap na tagumpay. 

Itinatag ng Partido ang NDFP 
bilang pinakakonsolidadong lihim na 
nagkakaisang prente ng mga orga- 
nisasyong binubuo ng mg batayang 
rebolusyonaryong pwersang nagka- 
kaisa sa ilalim ng pamumuno ng 
Partido, at sumusuporta sa rebolu- 
syonaryong armadong pakikibaka at 
pambansa-demokratikong - rebolu- 
syon. Ang NDFP ang pinaka-ubod 
ng buong saklaw ng pambansang 

nagkakaisang prente. Tumutulong 
ito sa pagbubuo ng pambansang 
pagkakaisa ng sambayanang Pilipi- 
no laban sa imperyalismo. Hang- 
gang maiproklama ang demokrati- 
kong gubyernong bayan sa bisperas 
ng pambansang tagumpay, kakata- 
wanin ng NDFP ang kabuuan ng mga 
organo ng kapangyarihang pampuli- 
tika na itinatayo sa mga sonag ge- 
rilya at baseng erya. 

Humahalaw ang Partido ng la- 
kas at inspirasyon mula sa nagda- 
ang mga tagumpay na nakamit sa 
pamamagitan ng armadong pakiki- 
baka, rebolusyonaryong kilusang 
masa, at nagkakaisang prente. Ka- 
sabay nito, mapagkumbaba itong 
natututo sa nagdaang mga pagka- 
kamali at pagkukulang, nagsasaga- 
wa ng pagpuna at pagpuna sa sarili, 
at nagwawasto bilang paraan upang 
panatilihin ang katapatan sa 
Marxismo-Leninismo-Maoismo. Ang 
muling pagtatayo mismo ng Partido 
noong 1968 ay positibong ibinunga 
ng kilusang pagwawasto laban sa 
rebisyunismong Lava at gangsteris- 
mong Taruc-Sumulong. Noong 
1992, isinulong ng Partido ang Ika- 
lawang Dakilang Kilusang Pagwa- 
wasto upang ibalik ito sa wastong 
linya ng Marxismo-Leninismo- 
Maoismo sa pagwawaksi sa moder- 
nong rebisyunismo at sa maling lin- 
ya ng insureksyunismo at adbentu- 
rismong militar na labis na pumin- 
sala sa mamamayan at kanilang re- 
bolusyon. 

Habang ipinagdiriwang natin 
ang ating mga nagawa, kritikal ta- 
yong mulat sa mga pagkakamali, 
kahinaan at kakulangan sa lara- 
ngang pang-ideolohiya, pampulitika 
at pang-organisasyon na ilang taon 
nang umiiral. Dapat nating tukuyin 
ang mga ito upang mahigpit natin 
itong maiwasto at upang mabunot 
ang suhetibistang mga ugat nito. 

Mula nang ilabas natin ang pa- 
nawagan noong nakaraang taon na 
konsolidahin at ibayong palakasin 
ang Partido at kumprehensibong 
isulong ang demokratikong rebolu- 
syong bayan, ang mga namumunong 
komite ng Partido at mga kadre ay 

nagsagawa ng mga rebolusyonar- 
yong pag-aaral, pagtatasa, mga 
paglalagom at pagpuna sa sarili, 
upang tukuyin, iwasto at pangiba- 
bawan ang iba't ibang anyo ng su- 
hetibismo, Kanan at "Kaliwang" 
pagkakamali, at oportunistang ten- 
densya. 

Natukoy sa mga pag-aaral at 
talakayan ang mababang antas ng 
kaalamang teoretikal at kahinaan 
sa ideolohiya sa marami sa ating 
namumuno at nakabababang komite 
na kinatatangian ng maluwag na 
paggagap sa proletaryong rebolu- 
syonaryong teorya, sa pangkalaha- 
tan, at sa partikular, sa teorya ng 
rebolusyong Pilipino, sa mga batas 
ng pag-unlad nito, at sa praktikal 
na aplikasyon nito sa kongkretong 
kalagayan sa saklaw ng kanilang 
mga gawain. 

Tinamaan ng suhetibismo ang 
malaking bahagi ng Partido na da- 
hilan na makapanuot at kumalat 
ang mga burges at petiburges na 
pananaw at mentalidad sa iba't 
ibang antas ng pamunuan ng Parti- 
do, na nagresulta sa iba't ibang Ka- 
nan at "Kaliwang" pagkakamali at 
tendensya sa pulitika, at burukra- 
tismo at ultrademokrasya sa orga- 
nisasyon. Ang empirisismo at dog- 
matismo ay mga suhetibistang pag- 
kakamali na lumilitaw mula sa kabi- 
guang wastong ikombina ang teorya 
at praktika na humahantong sa ma- 
ling mga ideya at praktika. Ang em- 
pirisismo ay praktikang walang 
teorya, na dumudulo sa bulag na 
pagrerebolusyon, habang ang dog- 
matismo ay teoryang nakahiwalay 
sa praktika, na dumudulo sa pagse- 
sermon na walang rebolusyon. Ang 
empirisismo ang pangunahing suhe- 
tibistang pagkakamali sa Partido na 
nagresulta pangunahin sa mga Ka- 
nang pagkakamali at tendensya. 

May malawak na pagkakampan- 
te sa pag-aaral at paglalapat ng re- 
bolusyonaryong teorya upang mag- 
silbing gabay sa praktika, at kulang 
sa sigasig sa paghalaw ng teorya 
mula sa praktika. Kung walang ma- 
higpit na pagsapol sa Marxista-Le- 
ninista-Maoistang teorya upang ga- 


bayan ang ating praktika, at kung 
walang paghalaw ng teorya mula sa 
praktika, hindi makasusulong ang 
rebolusyonaryong praktika tungo sa 
mas mataas na antas, magsisimu- 
lang maging tigil at aatras sa mas 
mababang antas. Lalo pang lalala 
ang ganitong sitwasyong sa peti- 
burges na pagkakasya sa dating 
kaalaman, mga paraan, praktika at 
plano, o katamaran na mag-aral at 
maglagom ng karanasan. Dumudulo 
ito sa kabiguang magpaunlad ng 
teorya at bumuo ng bagong mga 
paraan at plano na tumutugma sa 
nagbagong kundisyon, at sa ka- 
buuang kabiguang dalhin ang prak- 
tika sa mas mataas na antas. 

Sa gawaing pang-ideolohiya, 
nakikita natin ang problema ng hin- 
di sustenidong pagsisikap sa gawa- 
ing edukasyon, sa kabila ng bagong 
nakamit sa paglulunsad ng Aban- 
teng Kurso ng Partido mula 2017. 
Maraming kadre sa mga namumu- 
nong pusisyon ang kulang sa pagsi- 
sikap sa pagbabasa at pag-aaral sa 
mga klasikong sulating Marxista- 
Leninista-Maoista at mga doku- 
mento ng Partido para magsilbing 
sanggunian sa paglutas ng mga 
praktikal na problema. May ilang 
kadre ng Partido na nagpapakasa- 
pat sa sarili at nagmamalaki sa da- 
ting mga kaalaman at kulang sa 
mapagkumbabang pagsisikap na 
itaas ang kanilang kaalamang teo- 
retikal at sa paggamit sa teorya 
upang lagumin ang kanilang kara- 
nasan at rebolusyonaryong prakti- 
ka sa iba't ibang antas at larangan 
ng gawain. 

Mayroon ding kakulangan sa 
sistematikong pagsisikap na isaga- 
wa ang panlipunang pagsisiyasat at 
pagsusuri sa uri upang panatilihing 
magkatugma ang ating mga pagsu- 
suri at patakaran sa tuluy-tuloy na 
pagbabago sa obhetibong kundi- 
syon. Kulang ang plano o pagsisikap 
ng mga responsableng namumu- 
nong komite sa pagsasaliksik o pag- 
sagawa ng mga sarbey para tipunin 
ang impormasyon at humalaw ng 
teorya mula sa kaalamang per- 
septwal hinggil sa mga kundisyon sa 

saklaw ng kanilang gawain, na sa 
ilang pagkakatao'y humahantong sa 
mababaw na pagsusuri sa mga isyu, 
o mahinang gagap sa kongkretong 
kundisyon ng masa at sa mga susing 
isyu at usapin para sa pagpukaw, 
pag-organisa at pagpapakilos sa ka- 
nila. 

Kung walang mahigpit na pag- 
kapit sa diyalektikal at istorikal na 
materyalistang pananaw at paraan, 
ang mga kasamang tinamaan ng 
empirisismo ay may tendensyang 
makita lamang ang mga bagay na 
nasa kanilang harapan, at hindi na- 
kikita ang proseso ng pag-unlad. Sa 
panahon ng tagumpay at pagsulong, 
nagiging kampante at hambog sila, 
at nabibigong makita ang landas 
para isulong pa ang rebolusyonar- 
yong praktika para kamtin ang mas 
malalaking tagumpay, na hahantong 
sa istagnasyon at mga pag-atras. 
Sa panahon ng kahirapan at mga 
kabiguan, nilalamon sila ng mga 
problema at nagsisimulang humina 
ang loob, at dumulas sa pesimismo 
at pasibidad. Marami ang bigong 
pangibabawan ang kanilang takot 
sa sakripisyo at madalas ay hinihila 
ng kanilang paghahangad para sa 
magaan at madaling buhay, at sa 
harap ng kagipitan, ay mauuwi sa 
pagtakbo. 

Ang pagbaling mula sa kaham- 
bugan at pagkakampante, tungong 
pesimismo at pasibidad, tungong 
takot at pagtakbo ay tatak ng men- 
talidad ng burges at petiburges o 
panggitnang magsasaka na ganap 
na kabaligtaran ng proletaryong 
sipag, pagpapakumbaba, pagtitiya- 
ga, militansya, optimismo at ta- 
pang. 

Kinalawang ng petiburges na 
mentalidad ang maraming bahagi ng 
ating rebolusyonaryong makina, da- 
hilan na hindi maganda ang takbo 
nito. May ilan na ngang sirang ba- 
hagi ang nalaglag, sa harap ng ma- 
laking kagipitan sa paglaban sa 
estratehikong opensiba ng kaaway 
sa nagdaang limang taon. Tulad ng 
anumang makina, dapat bakbakin 
natin ang kalawang at palitan ang 
mga sirang bahagi ng bagong mga 

pyesa, upang sumagitsit ang rebo- 
lusyon at sumulong nang mabilis. 

Sa nagdaang mga taon, ang su- 
hetibismo ay nagresulta panguna- 
hin sa mga Kanan, at sekundaryo sa 
mga "Kaliwang" pagkakamali, kaku- 
langan, kahinaan at mga tendensya, 
sa lahat ng larangan ng mga rebo- 
lusyonaryong gawain. 

Nakikita natin ang masaklaw na 
mga problema sa larangang ng re- 
bolusyonaryong armadong pakiki- 
baka bunga ng suhetibismo sa ideo- 
lohiya. Sa kabiguang gagapin ang 
landas ng pag-unlad ng digmang 
bayan, partikular mula sa unang 
bahagi tungo sa panggitnang baha- 
gi, at mula sa panggitna tungo sa 
susunod na bahagi, hindi iilang la- 
rangang gerilya ng BHB ang naging 
tigil at nabahura sa matagal na pa- 
nahon sa lumang antas. May mga li- 
der ng Partido na umaasa lamang 
sa dati nilang antas ng karanasan 
at hindi malinaw na nakikita ang 
landas para tuluy-tuloy na isulong 
nang paalon ang rebolusyon, o mula 
sa isang antas tungo sa susunod na 
antas, ng pangangailangang abutin 
ang buong saklaw ng mga larangang 
gerilya, mula sa kalupaang mabun- 
dok, tungo sa mga burol, patag, ta- 
bing-ilog, tabing-dagat hanggang sa 
mga sentrong bayan. 

Pinakitid nila ang saklaw ng 
BHB sa maaasahan nitong mga ba- 
seng gerilya at mga kuta sa bundok, 
at nilimitahan ang sakop at saklaw 
ng inisyatibang pang-militar at 
pampulitika ng Partido at BHB. Ang 
sariling pagpapakitid ay taliwas sa 
pangangailangan ng mga yunit ge- 
rilya na tuluy-tuloy na gumalaw at 
sumulong, at laging manatiling nasa 
opensibo. Ang maaasahang mga ba- 
seng gerilya malao'y naging ilang 
"paborito" o "comfort zone" na mga 
baryo, komunidad o kampo sa bun- 
dok na malapit sa suportang masa, 
linya ng suplay at pasilidad sa ko- 
munikasyon. 

Ang pagpapakitid ng sarili at 
pagkawala ng inisyatiba ay human- 
tong sa konserbatismong militar, 
matapos na nalimitahan o hindi na 
maabot ang mga lugar mula saan 


12 


pwedeng bumira ang BHB sa kaa- 
way. Lumitaw ang mga kaakibat na 
problema kasama ang pagtipon ng 
impormasyong paniktik, pagkuku- 
nan ng suplay, komunikasyon, at iba 
pa. Hindi madaling makapag-ambus 
ang BHB sa haywey dahil ang pa- 
ngunahing pwersa nito ay naka- 
kampo sa interyor. Naging pahira- 
pan at makain sa oras ang paglu- 
lunsad ng mga reyd, ambus o iba 
pang mga batayang taktikal na 
opensiba. Nagkasya na lamang sa 
mga atritibong taktikal na opensiba 
(harassment, parusa, at iba pa) at 
nawala sa plano ang pangangoaila- 
ngang sustenidong maglunsad ng 
mga anihilatibo o batayang taktikal 
na opensiba bilang pangunahing 
bahagi ng ating estratehiya na ba- 
ha-bahaging pahinain ang kaaway 
at antas-antas na palakasin ang 
hukbong bayan. 

Sa makabuluhang bilang ng 
mga larangang gerilya na lakas- 
kumpanya o may ilang platung 
pwersa, nagpakasapat at nagpaka- 
kampante ang ilang lider ng Parti- 
do. May mga kaso ng sobrang kon- 
sentrasyon ng pwersa sa ilang rehi- 
yon o subrehiyon, kung saan dala- 
wa o higit pang mga pwersang ge- 
rilya ang tinitipon sa mga kampo sa 
kabundukan na nagtatagal nang 
ilang buwan, para isagawa ang mga 
pagsasanay, pag-aaralan, mataga- 
lang pulong o para maghintay ng 
hindi maayos na naplanong opensi- 
ba, na sanhi na ilang pwersa at 
ilang panahon na lamang ang nati- 
tira sa gawaing masa. Ang mataga- 
lang pagkakampong ito ay naging 
mabigat sa organisadong masa at 
mga pwersang milisya na kaila- 
ngang magdoble-kayod para tuluy- 
tuloy na padaluyin ang suplay. 
Nagresulta ito sa pagluwag ng di- 
siplinang gerilya at "sibilyanisa- 
syon" ng mga pwersang gerilya. 
May ilang yunit ng BHB na kuma- 
harap sa problema ng pag-inom ng 
ilang mga mandirigmang gerilya. 

Sa panahon ng pagsulong ng 
armadong pakikibaka, ang may 
pagkakamaling suhetibista ay may 
tendensyang maliitin ang kakaya- 


Disyembre 26, 2023 


han ng kaaway at nakikita lamang 
ang kanilang mga taktikal na ta- 
gumpay. Nawawala sa kanilang isip 
na ang nasa estratehikong opensiba 
ang kaaway, nananatiling superyor 
sa estratehikong antas, at pinata- 
taas ang kakayahan na isagawa ang 
intelidyens at magplano ng mga 
kampanya sa estratehikong opensi- 
ba. Kabiguan sa balangkas ng pag- 
iisip na hindi hatiin ang isa sa dalawa 
-nakikita lamang ang positibo, at 
hindi ang negatibo, ipinagdiriwang 
ang tagumpay subalit hindi nagha- 
handa sa mas malalaking laban. 
Nagsisimulang lumuwag ang kapit 
sa saligang mga prinsipyo sa opera- 
syong gerilya ng konsentrasyon, 
dispersal at paglilipat, na humahan- 
tong sa mga problema sa mataga- 
lang sobrang konsentrasyon ng mga 
bertikal na yunit gerilya at labis na 
dispersal ng mga horisontal na yunit 
panggawaing masa, at kawalan ng 
paglilihim na mga kilos at maniobra, 
tulad ng pagkilos nang araw sa mga 
lantad na lugar, na nagbibigay sa 
kaaway ng malinaw na sipat para sa 
sarbeylans at pagmonitor. Hindi ii- 
lan ang naging mapagmalaki at aro- 
gante, at ang iba'y naging militaris- 
ta at dominante, hindi lamang sa 
pagharap sa kaaway, kundi malala 
pa, sa pagharap sa masa. 

Sa maraming bahagi ng bansa, 
nabigo ang mga komite ng Partido 
at kumand ng BHB na panatiliin ang 
mahigpit na kapit sa tungkuling isu- 
long ang rebolusyong agraryo bilang 
susi sa pagpapakilos sa masa, pag- 
tatatag ng baseng masa at pagpu- 
pundar ng mga organo ng kapang- 
yarihang pampulitika. Sa mga lugar 
na ito, nabigo tayong isagawa ang 
krusyal na tungkulin ng panlipunang 
pagsisiyasat at pagsusuri sa uri 
upang mabuo ang plano para sa 
pagbubuklod sa masa at pangungu- 
na sa kanilang mga pakikibaka. May 
ilang mga yunit na naging mabigat 
ang paa at bigong tumungo sa masa 
sa kanilang mga baryo para magsa- 
gawa ng gawaing pampulitika. May 
ilang mga kadre ng Partido na nag- 
kasaya sa "pagtext" sa mga lokal na 
sangay ng Partido sa halip ng paki- 


ANG BAYAN 


kipagpulong sa kanila. 

Huli na nang tumimo sa ilang 
komite na ang baseng masa ay hindi 
maitatatag at makokonsolida sa 
pagsalalay lamang sa ilang tradi- 
syunal na lider sa baryo o sa 
simpleng pagbigay sa masa ng ma- 
teryal na serbisyo na hindi itinataas 
ang kanilang makauring kamulatan, 
binubuo at pinalalakas ang kanilang 
mga organisasyong masa, at itina- 
taas ang kanilang militansya sa pa- 
mamagitan ng mga pakikibaka sa 
rebolusyong agraryo. Sinamantala 
ng kaaway ang mahinang punda- 
syon ng baseng masa sa pamamagi- 
tan ng paggamit ng malupit na te- 
rorismo laban sa masa at paglinlang 
sa masa ng mga pangakong mala- 
king halaga ng salapi sa tangkang 
paghiwalayin ang masa sa kanilang 
mga rebolusyonaryong mandirigma, 
at ang mga lider ng baryo o angkan 
sa isa't isa. Dahil walang kolekti- 
bong paglaban, inaagaw ngayon ng 
mga pasista ang kanilang lupa at 
iniaabot sa mga dayuhang minahan 
at mga plantasyon. 

Sa panahon ng pag-atras, ang 
may suhetibistang pagkakamali ay 
may tendensyang labis na magtaya 
sa lakas at laki ng kaaway. Nawala 
ang kanilang diyalektikal na tindig 
para mag-isip nang maigi, masugid 
na magmasid at kilalanin ang mga 
pwersa, layunin, at mga plano ng 
kaaway at tuklasin ang mga punto 
ng kahinaan nito, at planuhin ang 
mga pamamaraan para hatiin ang 
mga pwersa ng kaaway at magbu- 
kas ng mga oportunidad para pata- 
maan ang mga nakahiwalay o nahi- 
hiwalay na yunit nito. Napangiba- 
bawan sila ng burgis na pagkata- 
kot. Kabiguan rin ito sa balangkas 
ng pag-iisip. Humantong sila sa 
pagtalilis. Ang depensa ay naging 
makaisang-panig na pagtakbo at 
purong pasibong pagtatanggol, sa 
porma ng pag-atras sa inaakalang 
muog sa bundok at hindi nakapla- 
nong paglilipat sa bagong mga erya 
nang walang suportang masa. Mas 
malubha, inabandona nila ang ba- 
seng masa at iniwan silang walang 
kakayahang magtanggol at nang 


walang planong lumaban. Sa gani- 
to, inihiwalay nila ang kanilang mga 
sarili at nalagay sa purong milita- 
ristang sitwasyon na pumabor sa 
plano ng kaaway. 

Sa nagdaang mga taon, ang 
mga pagkakamali at pagkukulang na 
ito ay nagresulta sa kabiguan ng 
maraming yunit ng BHB na matatag 
na paalun-along palawakin ang mga 
larangang gerilya alinsunod sa linya 
ng masaklaw at maigting na pakiki- 
digmang gerilya sa batayan na pa- 
palawak at papalalim na baseng 
masa. Ang suliranin ng pagpapaki- 
tid ng sarili at ang kabiguang tuluy- 
tuloy na palawakin at itaas ang an- 
tas ng rebolusyonaryong praktika, 
ay humantong sa kawalang-kakaya- 
han ng BHB na pwersahin ang kaa- 
way na batakin ang pwersa, at sa 
halip ay hinayaan ang kaaway na 
maglunsad ng mga kampanya ng 
gradual constriction at mga focused 
military operation. Inilagay nito ang 
mga pwersang gerilya sa sitwa- 
syong lantay-militar at pasibidad 
militar, na hiwalay sa pampulitikang 
suporta ng baseng masa nito, ha- 
bang ang baseng masa ay ipinaila- 
lim sa brutal na armadong panunu- 
pil. Makabuluhan ang dinanas na 
kabiguan ng BHB at rebolusyonar- 
yong masa bunga ng mga internal 
na kamaliang ito. 

Habang wasto para sa mga na- 
mumunong komite na bigyan ng 
prinsipal na atensyon para sa tung- 
kulin ng paglulunsad ng armadong 
pakikibaka bilang pangunahing por- 
ma ng pakikibaka, napansin natin 
ang pagkakamali ng ilang panrehi- 
yong komite sa Partido na kaligtaan 
at bigong epektibong pamunuan 
ang rebolusyonaryong kilusang ma- 
sa kapwa sa kalunsuran at kanayu- 
nan. Sa maraming kaso, nasasala- 
min ito sa paglimita sa istruktura, 
pagpapalakas at mga operasyon ng 
Partido sa istruktura sa komand at 
saklaw ng BHB, kung kaya, nalilimi- 
tahan ang inisyatiba ng Partido sa 
balangkas ng BHB. Ang pagkakama- 
ling ito ay pinuna na noong 2015 
ngunit nagpapatuloy sa maraming 
rehiyon. 

Sa larangan ng rebolusyonar- 
yong kilusang masa, mapapansin 
natin pangunahin ang mga Kanang 
oportunistang tendensya ng kon- 
serbatismo, buntotismo, ligalismo, 
ekonomismo, repormiso at NGOis- 
mo. Mapupuna ang mga suliranin sa 
diyalektikal na pagkukumbina sa 
mga ligal at iligal na porma ng paki- 
kibaka, at ang tendensya na ibuslo 
ang lahat ng mga itlog sa ligal na 
basket, kung saan pangunahin o 
ekslusibong pinadadaloy ang gawain 
sa pulitika sa pormang ligal habang 
isinasaisantabi ang pagpapaunlad 
sa rebolusyonaryong gawaing lihim. 
Mapapansin ang tendensya na 
isang-panig na bigyang-diin sa pa- 
kikibaka para sa reporma sa ilalim 
ng naghaharing reaksyunaryong 
gubyerno, habang napababayaan 
ang tungkuling ilantad ang makau- 
ring katangian ng naghaharing es- 
tado, kumprehensibong pagpapaun- 
lad sa kilusang lihim sa mga syudad 
at sa kanayunan, at ang pag-ugnay 
at pagsuporta sa rebolusyonaryong 
armadong pakikibaka bilang pangu- 
nahing porma ng pakikibaka. May 
tendensya itong pagsilbihin ang 
mga aksyong masa sa tinatawag na 
burges na "pressure politics" (para 
lamang magtulak ng mga batas o 
patakaran sa gubyerno) sa halip na 
magsilbi ito bilang paraan ng pag- 
hahayag ng kolektibong galit ng ma- 
sa laban sa anti-mamamayang pa- 
takaran ng reaksyunaryong estado, 
at bilang mga sandata na hahasain 
at tatanganan ng masa para sa ka- 
nilang militanteng pampulitikang 
pakikibaka, kaakibat ng rebolusyo- 
naryong armadong pakikibaka. 
Mayroon itong naging kontra-epek- 
to ng pagpapahina sa demokrati- 
kong kilusang masa. 

Mapapansin natin ang tenden- 
syang magsuri o tumugon sa mga 
isyu mula sa makitid na pananaw ng 
petiburgesya at maling ilarawan ito 
bilang interes ng uring manggaga- 
wa. Sa ilang mga pagkakataon, ini- 
lulunsad ang mga aksyong masa sa 
balangkas ng limitasyon ng mga 
panggitnang uri na mayroong epek- 
to na hilahin ang antas ng militan- 

sya ng mamamayan. 

Mas malubha, mayroon ding 
tendensya ang mga pwersang ligal 
demokratiko na labis-labis na ihi- 
walay ang kanilang mga sarili sa ar- 
madong pakikibaka bilang sagot sa 
propaganda ng kaaway, sa halip na 
igiit ang pagkamakatarungan ng 
paglulunsad ng armadong paglaban 
sa tiranya. Nagkaroon ito ng epekto 
ng pagpapahina sa pampulitikang 
suporta para sa rebolusyonaryong 
armadong pakikibaka. 

Mayroon ding Kanang oportu- 
nistang tendensya ng konserbatis- 
mo sa usapin ng pagpapaunlad ng 
suporta ng nagkakaisang prente sa 
armadong pakikibaka. Kulang o hin- 
di binibigyang-pansin ang pagpapa- 
lakas sa mga lihim na sektoral na 
organisasyong masa. Hindi masigla, 
sistematiko at sustenido ang pag- 
papakilos sa mga kadre, aktibista at 
suportang materyal mula sa hanay 
ng mga petiburgesyang intelektwal 
at propesyunal para sa Bagong 
Hukbong Bayan. Kulang ang pagsi- 
sikap na magbuo ng mga alyansa sa 
pambansang burgesya para umani 
ng suporta para sa rebolusyonar- 
yong armadong pakikibaka. 

Sa larangan ng organisasyon, 
humahantong sa liberalismo, ultra- 
demokrasya at burukratismo ang 
empirisistang suhetibismo. Nagre- 
sulta ito sa paghina ng mga siste- 
mang komite at kolektibong pamu- 
muno. 

Maraming kaso kung saan ang 
mga kagawad ng kalihiman o naka- 
tayong komite ay kalat-kalat at wa- 
lang komunikasyon, at hindi kolekti- 
bong makapagdesisyon sa kagyat na 
mga usapin, kung kaya't naiiwan sa 
kalihim ang pagdedesisyon. Mayro- 
ong mga kaso na ang mga kadre sa 
komiteng larangan ay matagal na 
humihiwalay sa platun, at naglala- 
bas ng mga atas na walang kolekti- 
bong desisyon. 

Kulang sa militansya at prope- 
syunalismo sa mga pamamaraan ng 
paggawa sa hanay ng ilang kadre 
ng Partido. Tumatagal ang mga pu- 
long dahil sa kakulangan sa pagha- 
handa, o dahil sa hindi resolbadong 

mga tunggalian sa loob ng mga ko- 
mite. Ang nakabababang mga ko- 
mite ay bigong regular na magsu- 
mite ng mga ulat sa kanilang naka- 
tataas na komite, habang ang na- 
mumunong mga komite ay bigong 
maglabas ng napapanahon mga pa- 
nuto at patakaran, na nagreresulta 
sa kawalan ng kaisahan at koordi- 
nasyon sa pagitan ng iba't ibang 
mga organo. May mga komiteng 
hindi nakapagdaos ng regular o es- 
pesyal na pagpupulong at kumpe- 
rensya sa gawain para humalaw ng 
mga aral mula sa karanasan at 
magbuo ng mga patakaran. Ang la- 
hat nang ito'y manipestasyon ng 
empirisismo sa larangan ng organi- 
sasyon. 

Dapat nating bigyan ng espe- 
syal na atensyon ang suliranin sa 
burukratisasyon sa hanay ng na- 
mumunong mga komite ng Partido 
sa kilusang masa sa kalunsuran. 
Marami ang nabulid sa kanilang 
mga upisina at nahihiwalay sa ma- 
lawak na masa, at hindi ubos-ka- 
yang naggagawaing masa sa mga 
pabrika at komunidad, o kulang sa 
pagpupunyagi. Mayroon ding ten- 
densyang kumiling sa liberalismo sa 
hanay ng mga susing kadre ng Par- 
tido at mga pultaym na organisa- 
dor na maging "sibilyanisado" at 
"domesticated" o tali sa mga usa- 
pin sa bahay, o magkaroon ng kai- 
sipang "empleyado" (9-5 oras sa 
upisina). Sa ilang bahagi ng organi- 
sasyon, ang mga patakaran sa di- 
siplina ng Partido ay walang-habas 
na nalalabag. Ang mga pag- 
kwestyong bumabagbag sa mga pa- 
takarang ito ay hindi mapagpa- 
syang hinarap at pinabayaan 
lamang. 

Bigo ang ilang susing kadre ng 
Partido na magpaunlad ng sistema 
ng lihim na operasyon para panata- 
lihing bingi at bulag ang kaaway. 
Hinayaan nilang maging bulnerable 
sila sa paulit-ulit na atake at pam- 
bibitag ng kaaway. Suhetibista ang 
pagnanais nilang isiping malaya sila 
sa sarbeylans ng kaaway sa 
simpleng batayan ng nakikita nila 
sa kanilang harap, kahit katunaya'y 

hindi sila nagpuputol ng ugnay sa 
kanilang mga "fixed points" o pir- 
ming mga inuugnayan. Bigo silang 
makita ang pagkakaugnay-ugnay ng 
mga insidente sa seguridad at iti- 
nuturing ang mga ito bilang nahihi- 
walay na mga kaso, bigong unawain 
ang layunin ng kaaway at ang 
pangmatagalang plano nitong siste- 
matikong buwagin ang lihim na 
lambat ng Partido. 

Inilahad natin sa itaas ang ilan 
sa mga susing suliranin sa ideolohi- 
ya, pulitika at organisasyon na na- 
tukoy ng namumunong mga komite 
ng Partido sa kanilang saklaw na 
gawain. Ang mga kadre at komite 
ng Partido ay kasalukuyang kino- 
konsolida para pangibabawan ang 
iba't ibang porma ng suhetibismo at 
matagal nang umiiral na Kanang 
kamalian, tendensya, o mga kakula- 
ngan, para palakasin ang rebolu- 
syonaryong mga pwersa at isulong 
ang rebolusyon nang may ibayong 
lakas. 

Patuloy nating pinalalakas ang 
kolektibong pamumuno ng Komite 
Sentral, katuwang ang mga nasa 
ikalawa at ikatlong hanay ng lidera- 
to, para pamunuan ong tuluy-tuloy 
na pag-unlad ng rebolusyonaryong 
mga pwersa sa bansa. Ang pagpa- 
naw ni Ka Joma at pagkamatay ng 
ilan nating mga susing lider ay na- 
pakalaking kawalan sa sentral na 
pamunuan ng Partido. Gayunman, 
lubos na mulat ang Partido na iti- 
natag ito nang may malaking tung- 
kulin na pamunuan ang demokrati- 
kong rebolusyong bayan ng mama- 
mayang Pilipino at ang sosyalistang 
rebolusyon sa hinaharap, bagay na 
lampas sa buhay ng sinuman, at hi- 
git sa kakayahang gampanan ng ii- 
lang tao lamang. 

Sa kasalukuyan, tumatangan ng 
higit na mga responsibilidad ang na- 
kababatang mga kadre ng Partido sa 
lahat ng antas, at pinupuspos nila 
ang iba't ibang larangan ng rebolu- 
syonaryong gawain ng sigasig at sig- 
la. Pinalalakas natin ngayon ang tu- 
lungan ng mga beterano at bagong 
mga kadre at mandirigma para pa- 
munuan ang Partido, ang BHB at ang 


ANG BAYAN 


mamamayang Pilipino tungo sa mas 
mataas na antas ng armado at lahat 
ng iba pang porma ng paglaban. 
Handa ang mga namumunong 
kadre at komite na militanteng ha- 
rapin ang hamon na ibayong pala- 


kasin ang Partido sa ideolohiya, pu- 
litika at organisasyon. Higit kailan- 
man determinado ang Partido na 
itaguyod ang Marxismo-Leninismo- 
Maoismo at ang mga turo ni Ka Jo- 
ma, pagtibayin ang pamumuno ng 


Komite Sentral, iwasto ang lahat ng 
pagkakamali at pagkukulang, pangi- 
babawan ang lahat ng mga balakid 
at isulong ang demokratikong rebo- 
lusyong bayan tungo sa hinaharap 
nitong tagumpay. 


IV. Kagyat at kritikal na mga tungkulin sa pagpapalakas ng Partido 
at pagsusulong ng demokratikong rebolusyong bayan 


S a gitna ng lumalalang krisis ng malakolonyal at malapyudal na sistema sa 
ilalim ng rehimeng US-Marcos at mabilis na paglubha ng kalagayan ng 
mamamayang Pilipino, kagyat ang pangangailangan na gawin ng buong Parti- 
do ang ubos-kaya para pukawin, organisahin at pakilusin ang malawak na 
masa ng sambayanang Pilipino para sa rebolusyonaryong pagkilos. Ito ay 
pagsunggab sa paborableng mga kundisyon para kumprehensibo at masiglang 
maisulong ang bagong tipo ng demokratikong rebolusyong bayan. 


Sang-ayon sa ganitong pangka- 
buuang layunin, dapat nating laha- 
tang-panig na palakasin ang Parti- 
do bilang abanteng destakamento 
ng proletaryadong Pilipino at pinu- 
no ng demokratikong rebolusyon 
bayan, palakasin ang Bagong Huk- 
bong Bayan at isulong ang rebolu- 
syonaryong armadong pakikibaka, 
iabante ang rebolusyonaryong kilu- 
sang masa kapwa sa kalunsuran at 
kanayunan, ibayong palaparin at 
palakasin ang nagkakaisang prente, 
at pamunuan ang masang Pilipino 
sa anti-pasista, anti-imperyalista at 
anti-pyudal na mga pakikibaka la- 
ban sa rehimeng US-Marcos. 


Ilunsad ang kilusang pagwawasto 
para palakasin ang Partido 

Sa lahat ng tungkuling ito, ang 
pinakamahalaga at pinakakagyat ay 
ang ibayong pagpapalakas sa Parti- 
do. Para magawa ito, tinatawagan 
ng Komite Sentral ang lahat ng mga 
kadre at komite ng Partido, na ma- 
pagpasya at masigasig na isulong 
ang isang kumprehensibong kilu- 
sang pagwawasto para sa mahala- 
gang pakikibaka para itakwil ang 
mapaminsalang mga epekto at 
impluwensya ng iba't ibang hibo ng 
burgis at petiburgis na suhetibismo 
na nakapagpahina sa Partido at 
nagdulot ng malubhang mga pag- 
atras sa rebolusyonaryong kilusan 
sa nagdaang ilang taon. Tanging sa 

paglulunsad ng kilusang pagwawas- 
tong ito natin mapangingibabawan 
ang ating mga pag-atras at kabigu- 
an, muling maibubwelo ang paglago 
ng Partido, at matatag na maisusu- 
long ang mga gawain sa lahat ng la- 
rangan ng rebolusyonaryong pagsi- 
sikap. 

Ilulunsad ng pamunuan at 
buong kasapian ng Partido ang kilu- 
sang pagwawastong ito na mahigpit 
na nagkakaisa sa ilalim ng gabay ng 
Marxismo-Leninismo-Maoismo, ga- 
yundin alinsunod sa linya at pagsu- 
suri ng Partido sa lipunang Pilipino, 
at programa para sa pagsusulong 
ng demokratikong rebolusyong ba- 
yan sa pamamagitan ng matagalang 
digmang bayan alinsunod sa estra- 
tehikong linya ng pagkubkob sa ka- 
lunsuran mula sa kanayunan. Sa 
paglulunsad ng kilusang pagwawas- 
to, layunin nating palalimin ang 
ating pag-unawa at pahigpitin ang 
ating gagap sa Marxismo-Leninis- 
mo-Maoismo at sa linya at progra- 
ma ng Partido nang may estratehi- 
kong pagtanaw sa ibayong pagtata- 
as ng antas ng ating rebolusyonar- 
yong praktika sa batayan ng ating 
nakamit nang mga tagumpay at ni- 
lagom na mga karanasan. 

Ang kilusang pagwawasto ay 
pangunahing isang kilusan para 
pag-aralan at muling pagtibayin 
ang ating paninindigang para sa 
Marxismo-Leninismo-Maoismo at 

para sa batayang mga prinsipyo, 
linya, konstitusyon at programa ng 
Partido, upang lagumin ang nagda- 
ang mga karanasan at para magpu- 
na at magpuna-sa-sarili. Ang prin- 
sipal na layunin ay itaas ang ating 
pag-unawa at pahigpitin ang ating 
gagap sa Marxismo-Leninismo- 
Maoismo at sa mga prinsipyo at lin- 
ya ng Partido sa pamamagitan ng 
pag-uugnay nito sa ating rebolu- 
syonaryong praktika sa nagdaang 
ilang taon at kritikal-sa-sariling ta- 
sahin ang ating gawain at ang ating 
mga kadre, para kalitatibong itaas 
at patalasin ang ating militanteng 
estilo sa paggawa. 

Sa paglulunsad ng kilusang pag- 
wawasto, layunin nating harapin at 
resolbahin ang matagal nang umii- 
ral na mga kahinaan at kamalian sa 
pagbubuo ng Partido, sa paglulun- 
sad ng rebolusyonaryong armadong 
pakikibaka sang-ayon sa linya ng 
masaklaw at maigting na pakikidig- 
mang gerilya sa batayan ng papala- 
wak at papalalim na baseng masa, 
at sa pagsusulong ng rebolusyonar- 
yong kilusang masa sa kalunsuran 
at kanayunan. 

Ang desisyon na ilunsad ang 
isang kilusang pagwawasto ay kasu- 
nod ng mga pagsisikap ng iba't 
ibang komite sa rehiyon ng Partido 
at ibang namumunong mga komite 
sa nagdaang isa o dalawang taon sa 
pagwawasto ng nagdaang mga pag- 
kakamali at kahinaan na nakasagka 
at nakabansot sa kanilang pag-un- 
lad. Nilalayon ng kilusang pagwa- 
wasto na konsolidahin at itaas ang 
mga pagsisikap na ito sa antas ng 
buong Partido, mula sa sentrong 
pamunuan hanggang sa lahat ng 
namumunong komite at sangay ng 

Partido sa Luzon, Visayas at Minda- 
nao at sa ibayong dagat. 

Matatandaan na noong kalagit- 
naan ng 2016, ipinanawagan ng Ka- 
wanihan sa Pulitika sa lahat ng mga 
pwersa ng Partido na iwasto ang 
kritikal na mga suliranin sa ideolo- 
hiya, pulitika at organisasyon. Ito 
ay pagtugon sa napunang pababang 
tunguhin sa nagdaang mga taon sa 
usapin ng rebolusyonaryong kilu- 
sang masa at sa rebolusyonaryong 
armadong pakikibaka. Ang panawa- 
gan ay ibayong itinulak sa paglulun- 
sad ng ika-2 Kongreso sa taong 
iyon. 

Nagkaroon ito ng kagyat na 
epekto sa pagbaligtad sa negati- 
bong tunguhin. Kagyat na napansin 
ang makabuluhang pag-usad sa ar- 
madong pakikibaka at pagbubuo ng 
baseng masa mula 2017 hanggang 
2019. Gayunpaman, nabigo tayong 
mapagpasya at puspusang isulong 
ang kilusang pagwawasto. Hindi na- 
sustine ang paunang mga nakamit 
habang ang mga saligang suliranin 
ay lumitaw sa harap ng pinaigting 
na kontra-rebolusyonaryong gera at 
brutal na panunupil ng kaaway. 

Sa nagdaang (una at ikalawang) 
kilusang pagwawasto, kinaharap ng 
Partido at nilabanan ang sistemati- 
kong pagsisikap ng ilang rebisyunis- 
tang taksil na bumagbag sa bata- 
yang mga prinsipyo ng Marxis- 
mo-Leninismo-Maoismo, at inatake 
ang pagsusuri ng Partido sa mala- 
kolonyal at malapyudal na sistema, 
at ang linya nito sa demokratikong 
rebolusyong bayan sa pamamagitan 
ng matagalang digmang bayan, ang 
estratehiya nito ng pagkubkob sa 
kalunsuran mula sa kanayunan, at 
ang anti-rebisyunistang linya nito. 

Nilalabanan natin sa kasaluku- 
yan ang laganap na empirisismo at 
ang iba't ibang hibo ng burgis at 
petiburgis na suhetibismo na huma- 
hantong sa Kanan at "Kaliwang" 
oportunistang  tendensya. Para 
ilunsad ang pakikibakang ito, dapat 
nating ilunsad sa militanteng pama- 
maraan ang ating kilusang pag-aa- 
ral. Ang pagiging militante ay ang 
pagiging kritikal-sa-sarili sa pag- 

aaral, pagtatasa at paglalagom ng 
ating nagdaang mga rebolusyonar- 
yong praktika, para matukoy at 
maitakwil ang mga kamalian at ka- 
hinaan na hindi man litaw na litaw, 
ay kasing mapaminsala, nakapang- 
hihina at nakapang-uuk-ok, ng lan- 
tarang rebisyunismo. 

Nilalayon ng kilusang pagwa- 
wasto na bigyan ng konsentradong 
anyo ang laging umiiral na tung- 
galian sa loob ng Partido sa pagitan 
ng proletaryadong rebolusyonar- 
yong linya at ng burgis at petiburgis 
na linya at moda ng pag-iisip. Dapat 
nating itaas ang kakayahan ng mga 
kadre ng Partido sa paggamit ng di- 
yalektikal at istorikong materyalis- 
mo upang puspusang ilantad at la- 
banan ang burgis at petiburgis na 
mga ideya na umuk-ok sa Partido, 
itakwil ang suhetibismo, at iwasto 
at pangibabawan ang matagal nang 
umiiral na mga kamalian at kahina- 
an tulad ng konserbatismo, bunto- 
tismo, kumandismo, liberalismo, 
ultrademokrasya at burukratismo. 
Dapat nating iwaksi ang lahat ng 
petiburges na bagahe, pangibaba- 
wan ang pesimismo, palalimin ang 
ating tiwala sa Partido at sa masa, 
ihanda ang ating mga sarili para sa 
lahat ng kinakailangang sakripisyo 
at magsumikap na kamtin ang mas 
malalaking tagumpay kaysa dati. 

Bubuuin ang kilusang pagwa- 
wasto ng sumusunod na bahagi: 

a) Isang kampanyang pag-aa- 
ral para puspusang aralin at balik- 
aralin ang batayang mga prinsipyo 
ng Marxismo-Leninismo-Maoismo 
gamit ang Praymer sa Marxismo- 
Leninismo-Maoismo ni Ka Joma at 
balik-aralin ang mga klasikong sula- 
tin ng mga dakilang lider komunista 
sa pamamagitan ng kolektibong 
mga talakayan at indibidwal na 
pagbabasa. 

b) Isang kampanyang pag-aa- 
ral para puspusang balik-aralin ang 
Konstitusyon ng Partido at ang 
Programa para sa Demokratikong 
Rebolusyong Bayan. 

c) Isang kampanyang pag-aa- 
ral para balik-aralin ang mga doku- 
mento ng Una at Ikalawang Daki- 

lang Kilusang Pagwawasto, Ang 
Mahigpit Nating mga Tungkulin at 
Partikular na Katangian ng Ating 
Digmang Bayan, at mga dokumento 
ng kasaysayan ng Partido. 

d) Isang kampanya para lagu- 
min ang ating mga karanasan at ba- 
lik-aralin ang dating mga paglala- 
gom para tukuyin ang Kanan at 
"Kaliwang" oportunistang mga ten- 
densya at kamalian na nagdulot ng 
malubhang pinsala sa Partido at ar- 
madong rebolusyonaryong kilusan. 
Ang mga paglalagom na ito ay da- 
pat nakasulat at isumite sa Komite 
Sentral. Ang ilang piling artikulo ay 
ilalathala sa Ang Rebolusyon, ang 
teoretikal na dyurnal ng Partido. 

e) Isang kampanya sa panlipu- 
nang pagsisiyasat at pagsusuri sa 
uri sa lahat ng antas para palalimin 
ang ating gagap sa kongkretong ka- 
lagayan ng masa sa ilalim ng tumi- 
tinding krisis ng malakolonyal at 
malapyudal na sistema, na may la- 
yuning paunlarin ang ating mga pla- 
no at pamamaraan ng pagmumulat, 
pag-oorganisa at pagpapakilos sa 
masa. 

f) Dapat ilunsad ang isang 
kampanya sa pagpuna at pagpuna- 
sa-sarili sa lahat ng antas para 
pagkaisahin ang Partido, at lahat ng 
mga pwersang rebolusyonaryo at 
ang masa. 

g) Isang kampanya para tasa- 
hin ang pagtupad ng lahat ng mga 
kadre ng Partido para tukuyin ang 
mga kalakasan at kahinaan, at mag- 
buo ng mga resolusyon para iba- 
yong palakasin ang kanilang prole- 
taryong disiplina, rebolusyonaryong 
pananaw at paninindigan. 

h) Isang nagpapatuloy na kam- 
panya para tiyakin ang lubos na 
pagpapatupad ng Tatlong Antas na 
Kurso ng Partido para tiyakin na 
mapatapos ang mga hindi pa. 

Para tulungang itulak ang kilu- 
sang pag-aaral para sa pagwawas- 
to, lahat ng mga sanggunian ay da- 
pat magkaroon ng kopyang naka- 
limbag o digital, kabilang ang mga 
klasikong Marxista-Leninista- 
Maoistang mga sulatin, lahat ng ba- 
tayang mga dokumento ng Partido, 


ANG BAYAN 


mga libro at susing mga artikulo ni 
Ka Joma, at iba pa. Dapat tiyakin 
ang popularisasyon sa pamamagi- 
tan ng mga pagsasalin at iba pang 
paraan. 

Ang kilusang pagwawasto ay 
pang-ideolohiyang apoy ng pagsu- 
bok. Sa susunod na isa o dalawang 
taon, dapat itong puspusang isu- 
long at lubusin sa lahat ng antas 
mula sa Komite Sentral ng Partido 
hanggang sa lahat ng mga sangay 
ng Partido. Tiwala tayo na ikalulu- 
god ng malaking mayorya ng kasa- 
pian ng Partido ang kilusang pag- 
wawasto at handang mapangahas 
na sumulong, katulad ng malalaking 
pagsulong ng rebolusyonaryong ki- 
lusan matapos ng una at ikalawang 
kilusang pagwawasto. 

Habang isinasagawa natin ang 
kilusang pagwawasto, dapat patu- 
loy na palakasin ng Partido ang 
kanyang sarili sa malalim at mala- 
pad na pag-ugat sa masa. Dapat 
kunin ng mga panrehiyong komite 
ng Partido ang inisyatiba sa pagbu- 
buo ng mga panteritoryong komite 
ng Partido para saklawin ang mga 
prubinsya, distrito, syudad at mga 
bayan na nasa labas ng saklaw o er- 
ya ng operasyon ng mga larangang 
gerilya ng BHB. 

Ilang ulit na palawakin ang ka- 
sapian ng Partido nang tumatalima 
sa prinsipyo ng mapangahas na 
pagpapalawak ng Partido na hindi 
nagpapapasok ng kahit isang hindi 
kanais-nais, pangunahin sa pama- 
magitan ng pagrerekrut ng pina- 
kaabanteng mga elemento na napa- 
tunayan ang kanilang katapatan bi- 
lang mga aktibistang masa sa rebo- 
lusyonaryong kilusang masa at bi- 
lang mga Pulang mandirigma ng Ba- 
gong Hukbong Bayan. 

Palakasin ang demokratikong 
sentralismo at ang sistemang komi- 
te ng Partido. Dapat nating tiyakin 
ang balanse ng nakatatanda, pang- 
gitnang-edad at nakababatang mga 
kadre sa namumunong mga komite 
ng Partido sa pamamagitan ng ma- 
pangahas na pagtatalaga sa mas 
mataas na pusisyon sa nakababa- 
tang mga kadre mula sa hanay ng 


mga manggagawa, magsasaka at 
petiburgesya sa kalunsuran. Dapat 
nating palawakin at palakasin ang 
lihim na lambat ng Partido at rebo- 
lusyonaryong kilusan sa kalunsuran 
at kanayunan para panatilihing bi- 
ngi at bulag ang kaaway. 

Tiyakin ang paglilimbag at ma- 
lawakang pamamahagi ng Ang Ba- 
yan sa lahat ng kasapi ng Partido at 
mga pwersang rebolusyonaryo. 


Lahatang-panig na isulong 
ang rebolusyon 

Habang pinalalakas natin ang 
Partido sa pamamagitan ng kilu- 
sang pagwawasto, dapat nating 
isulong nang lahatang-panig ang 
demokratikong rebolusyong bayan 
bilang pagsasakongkreto ng kilu- 
sang pagwawasto at sukatan ng 
mga tagumpay nito. Isagawa natin 
ang sumusunod na tungkulin alin- 
sunod sa pangkabuuang layunin ng 
lahatang-panig na pagsusulong ng 
rebolusyon: 

a) Pamunuan ang antipasista, 
anti-imperyalista at antipyudal na 
mga pakikibaka ng malawak na ma- 
sa ng mamamayang Pilipino laban 
sa rehimeng US-Marcos. 

Ang rehimeng US-Marcos ang 
kasalukuyang pinakakonsentradong 
anyo ng reaksyunaryong pasistang 
paghahari sa bansa. Dapat nating 
ilantad ang lahat ng anti-mamama- 
yang patakaran nito na nagsisilbi sa 
interes ng monopolyo kapitalistang 
mga bangko at kumpanya, sa geo- 
pulitikal na interes ng imperyalis- 
mong US, sa makauring mga interes 
ng malalaking burgesyang kumpra- 
dor at malalaking panginoong may- 
lupa, at sa pagpapayaman ng mga 
kurakot na burukrata. Sa kasaluku- 
yan, ang pinakakonsentradong anyo 
ng pambansa at demokratikong pa- 
kikibaka ng mamamayang Pilipino 
ay ang paglaban sa mapang-api, 
pasista at papet-ng-US na rehimeng 
Marcos. 

Dapat nating iugnay at itaas 
ang araw-araw na buhay-at-kama- 
tayang pakikibaka ng iba't ibang 
demokratikong uri at sektor sa pa- 
kikibaka laban sa imperyalismo, 

pyudalismo at burukratang kapita- 
lismo. Dapat nating ilantad, ihiwa- 
lay at labanan ang rehimeng Marcos 
at ituon dito ang galit ng mamama- 
yan. Habang pinamumunuan natin 
ang mamamayan sa kanilang pakiki- 
baka para sa kagyat na mga hakba- 
ngin (dagdag-sahod, mababang 
presyo, mababang upa sa lupa, sub- 
disyo para sa edukasyon at kalusu- 
gan, at iba pa), dapat nating ilantad 
ang reaksyunaryong katangiang 
maka-uri ng naghaharing estado, at 
iugnay ang pakikibaka para sa re- 
porma sa pangkabuuang rebolusyo- 
naryong pakikibaka, pangunahin sa 
armadong pakikibaka, para ibagsak 
ang naghaharing sistema. 

Sa susunod na taon, dapat ta- 
yong magtuon sa paglalantad at 
paglaban sa mga patakaran at 
programa sa ekonomya na itinata- 
guyod ng imperyalismong US sa pa- 
mamagitan ng World Bank at ng In- 
ternational Monetary Fund at kani- 
lang alyadong mga institusyon sa 
pinansya katulad ng Asian Develop- 
ment Bank ng Japan, na walang- 
paltos na yumuyurak sa sosyo-eko- 
nomikong mga karapatan, nagdudu- 
lot ng malawakang pangangamkam, 
pagkawala ng kita at kabuhayan, at 
dislokasyong pang-ekonomya. 

Dapat nating ilantad at labanan 
ang panghihimasok militar ng US at 
ang lumalaking presensyang militar 
ng US sa Pilipinas, pagtatayo ng 
dagdag na mga pasilidad militar ng 
US na ginagamit ng US bilang lun- 
saran ng itinutulak na pagpapalakas 
ng hegemonya ng US sa rehiyon sa 
pamamagitan ng pagpigil sa lumala- 
gong lakas sa ekonomya at militar 
ng China, at ang papatinding pang- 
uupat laban sa mga imperyalistang 
karibal nito, na humahantong sa lu- 
malaking panganib na makaladkad 
ang Pilipinas sa isang inter-imper- 
yalistang gera. 

b) Palakasin ang Bagong Huk- 
bong Bayan, magpanibagong lakas 
mula sa mga kabiguan, at muling 
itatag ang baseng masa. 

Dapat palakasin ng Partido ang 
pamumuno nito sa BHB sa paglulun- 
sad ng masaklaw at maigting na pa- 

kikidigmang gerilya sa batayan na 
papalawak at papalalim na baseng 
masa. Dapat nitong ikumbina ang 
tungkulin sa pagsusulong ng arma- 
dong pakikibaka sa pagsusulong ng 
rebolusyong agraryo at paglulunsad 
ng mga kampanyang masang anti- 
pyudal bilang paraan ng pagbubuo 
ng baseng masa at pagtatatag ng 
mga organo ng kapangyarihang 
pampulitika ng mamamayan para sa 
rebolusyonaryong pakikibaka at pa- 
mamahala-sa-sarili. 

Dapat ilunsad ng Partido ang 
maigting na pagsasanay sa mga Pu- 
lang kumander at mandirigma para 
itaas ang kanilang kakayahang lu- 
maban, kaalaman sa syensyang mi- 
litar at mga taktika, pampulitikang 
kamulatan, disiplina, pisikal na la- 
kas at katatagan ng isip at determi- 
nasyong lumaban at balikatin ang 
kinakailangang mga sakripisyo para 
sa pagsulong ng digmang bayan. 
Patuloy na palakasin ang kakayahan 
at bakal na displina ng BHB sa pag- 
lulunsad ng mga labanang mabili- 
sang tinatapos, matalinong pagga- 
mit sa mga taktikang gerilya ng 
paglilipat, konsentrasyon at disper- 
sal gayundin ang mabilis na mga 
maniobra at pagkilos kakumbina 
ang mataas na antas ng paglilihim 
at pamamaraan sa paggawa para 
panatilihing bingi at bulag ang kaa- 
way. Wasakin ang lambat sa panik- 
tik ng kaaway at ipawalang-saysay 
ang mga gamit nito sa sarbeylans, o 
gamitin ang mga iyon laban sa kan- 
ya. 

Buuin ang laking-kumpanyang 
mga larangang gerilya at paalun-a- 
lon na sumulong, sa pagtatayo ng 
mga larangang gerilya at baseng 
erya sa mga kabundukan, mga bu- 
rol, kapatagan, tabing-ilog, sa mga 
baybayin at tungo sa pangunahing 
mga linya ng transportasyon at ko- 
munikasyon. Walang kapagurang 
isulong ang gawain sa ekonomya, 
kultura, edukasyon, medikal at pro- 
duksyon para abutin ang pinakama- 
laking bilang ng mamamayan. Pwer- 
sahin ang kaaway na batakin ang 
mga tropa nito at tanggalan ito ng 
kakayahang maglunsad ng mga na- 

kapokus na opensibang militar. 

Bumawi mula sa mga kabiguan 
at muling itatag ang baseng masa. 
Ilunsad ang rebolusyonaryong ar- 
madong pakikibaka kakumbina ang 
paglulunsad ng malawakang antip- 
yudal at antipasistang kilusang ma- 
sa ng masang magsasaka. Kung 
saan kinakailangan, magsagawa ng 
mga asembleya para sa malayang 
paghahayag sa pagitan ng masa at 
ng BHB para tukuyin at magpuna- 
sa-sarili sa mga kahinaan at kaku- 
langan sa nagdaan at muling pahig- 
pitin ang kanilang pagkakabigkis at 
itaas ang kanilang determinasyong 
magkasamang lumaban. 

Maglunsad ng batayan o anihi- 
latibong taktikal na mga opensiba 
na kaya nating ipanalo sa batayan 
ng ating kasalukuyang lakas sa ma- 
lapad na erya ng maniobrang nilik- 
ha ng pagpapalawak ng mga lara- 
ngang gerilya. Patamaan ang nahi- 
hiwalay at nakahiwalay na mga yu- 
nit ng kaaway. Maglunsad ng mga 
pakikidigmang aktibong pagdepensa 
at kampanyang gerilya. Pakilusin 
ang regular na mga pwersang geril- 
ya ng BHB at milisyang bayan. Mag- 
sagawa ng malawakang atritibong 
pakikidigma para idisbalanse ang 
kaaway at para ikubli ang tunay na 
pakay ng ating pangunahing pwer- 
sa. Maglunsad ng espesyal na mga 
operasyong partisano para patama- 
an ang kaaway sa likuran nito. Pa- 
rusahan ang pinakapusakal sa pa- 
sistang mga kriminal at ang mga 
masugid na traydor na tigmak sa 
dugo ng mamamayan. Kamtin ang 
mga armas para sa mga Pulang 
mandirigma sa pagsamsam nito mu- 
la sa kaaway sa pamamagitan ng 
taktikal na mga opensiba o iba pang 
pamamaraan. 

Patuloy na palakasin ang platun 
bilang batayang yunit ng BHB, at 
itayo ang istruktura sa kumand sa 
lahat ng antas, mula sa mga panre- 
hiyong kumand sa operasyon hang- 
gang sa larangan. Palakasin ang 
mga sangay at komite ng Partido sa 
hukbong bayan at ang pampuliti- 
kang organo sa loob ng BHB sa la- 
hat ng antas para tuluy-tuloy na 


Disyembre 26, 2023 


pataasin ang pampulitika at makau- 
ring kamulatan ng kanyang mga Pu- 
lang mandirigma. 

Ibayong palakasin, sanayin at 
paganahin ang mga yunit ng mili- 
syang bayan, kakumbina ang mga 
yunit pananggol-sa-sarili ng rebolu- 
syonaryong mga organisasyong ma- 
sa, at paigtingin ang pakikidigmang 
gerilya ng masa. 

c) Palakasin at palawakin ang 
rebolusyonaryong kilusang masa sa 
kanayunan. 

Dapat paunlarin ng Partido at 
mga rebolusyonaryong pwersa ang 
isang malawak na kilusang antipyu- 
dal at antipasista sa kanayunan. 
Dapat pakilusin ang malaking bilang 
ng masang magsasaka at basagin 
ang naghaharing puting lagim na 
ipinataw sa kanila ng pasistang AFP 
at NTF-Elcac. 

Paunlarin at pamunuan ang ma- 
lawak na kilusang masang antipyu- 
dal alinsunod sa minimum na prog- 
rama ng Partido para sa reporma sa 
lupa. Dapat nating pamunuan at 
isulong ang mga pakikibakang masa 
sa buong bansa para sa mas maba- 
bang upa sa lupa, pagwawakas sa 
usura, umento sa sahod ng mga 
manggagawang-bukid, mas maba- 
bang presyo ng mga kagamitan at 
sangkap sa produksyon, at makat- 
wirang presyo sa mga produktong- 
bukid. Isulong ang kampanya ng 
panlipunang pagsisiyasat at pagsu- 
suri sa uri upang tukuyin ang pina- 
kakagyat na problema ng masang 
magsasaka at para paunlarin ang 
mga paraan natin sa pagpukaw, 
pag-oorganisa at pagpapakilos sa 
kanila. 

Pakilusin ang masa para laba- 
nan ang mga iskema sa pagpapalit- 
gamit ng lupa, pagwasak at pag- 
kamkam sa kabuhayan ng mga 
magsasaka ng mga operasyon sa 
pagmimina, pagpapalawak ng mga 
plantasyon, ekoturismo, enerhiya 
at proyektong imprastruktura at 
ibang malalaking dayuhan at lokal 
na negosyo. Ipagtanggol ang pang- 
ekonomyang interes at mga kara- 
patan ng mga magsasaka at pam- 
bansang minorya, na nakakumbina 

sa pakikibaka laban dayuhang mga 
burges at monopolyong kumpanya 
at sa pandarambong at pagsira sa 
kalikasan. 

Sa loob at labas ng mga lara- 
ngang gerilya ng BHB, dapat itayo 
natin ang pinakamalaking bilang ng 
mga samahang magsasaka na kasa- 
ma hindi lamang ang mga lalaki, 
kundi maging ang kababaihan at 
kabataang magsasaka, habang iti- 
natayo rin ang mga organisasyon ng 
mga kabataan at kababaihan, pati 
na ang mga pangkultura at iba pang 
tipo ng samahan. Palawakin at pa- 
lakasin ang malawak na organisa- 
syon ng mga pambansang minorya 
upang ipagtanggol ang kanilang lu- 
pang ninuno at isulong ang kanilang 
pakikibaka para sa awtonomiya at 
sariling pagpapasya. 

Paigtingin ang mga pakikiba- 
kang antipasista sa kanayunan. Ang 
antipasistang pakikibaka ay mahig- 
pit na nakakawing sa kilusang an- 
tipyudal. Ilantad at labanan ang 
mga paglabag ng mga pasistang 
pwersa ng estado sa karapatang- 
tao at internasyunal na makataong 
batas. Pakilusin ang masa para la- 
banan ang militarisasyon sa kani- 
lang mga komunidad at ang "pag- 
papasurender" laban sa mamama- 
yan sa tabing ng tinawag na Retoo- 
led Community Support Program 
(RCSP) at Enhanced Community 
Livelihood and Integration Program 
(E-CLIP). 

Paigtingin ang propaganda para 
labanan ang saywar ng kaaway at 
itaas ang militansya ng sambayanan 
para labanan ang pasistang panu- 
nupil, at suportahan ang rebolusyo- 
naryong armadong pakikibaka. 
Ilantad at labanan ang huwad na 
programang amnestiya ng rehimeng 
Marcos na naglalayong manghati at 
pahinain ang rebolusyonaryong ka- 
pasyahan ng rebolusyonaryong ar- 
madong kilusan at masa na labanan 
ang papet na estado ng malalaking 
kumprador at uring panginoong 
maylupa. Sistematikong isagawa 
ang kampanya ng pagrerekrut sa 
hanay ng masang magsasaka, lalu- 
na sa mga kabataan, na sumapi sa 


Bagong Hukbong Bayan. 

d) Palakasin ang rebolusyonar- 
yong kilusang masa sa kalunsuran. 

Dapat nating palakasin ang re- 
bolusyonaryong kilusan sa kalunsu- 
ran, lutasin ang matagal nang mga 
problema at sikaping pakilusin ang 
papalaking bilang ng masa. Dapat 
pakilusin ang ating mga pwersa sa 
malawak at matiyagang pagpropa- 
ganda at pag-oorganisa upang mil- 
yun-milyong abutin ang malawak na 
masa. Sa lahat ng panahon, itagu- 
yod ang linyang masa ng pagtiwala 
at pagsandig sa masa. Dapat ma- 
higpit na makipagkaisa at pakilusin 
ang abanteng mga elemento ng ma- 
sa, at sumandig sa kanila sa pagpa- 
pataas ng antas ng panggitnang 
mga elemento, at kabigin ang mga 
atrasadong elemento. 

Dapat nating paunlarin sa pa- 
ngunahin ang malakas, militante at 
malapad na kilusang unyon at kilu- 
sang welga sa hanay ng mga mang- 
gagawa, para makibaka para sa 
makatwirang sahod sa harap ng 
nagtataasang gastos sa pamumu- 
hay, ipaglaban ang pagpapabuti ng 
kalagayan sa pagtatrabaho laban sa 
lumalalang anyo ng pagsasamanta- 
la at labanan ang pasistang panu- 
nupil. Kasabay nito, dapat itayo ang 
hukbo ng mulat-sa-uring mga ma- 
nggagawa sa pamamagitan ng pag- 
tataas ng kanilang kamulatang 
pampulitika at rebolusyonaryo, iug- 
nay ang kanilang pakikibakang 
pang-ekonomya at pang-unyon sa 
pambansa at demokratikong mga 
kahingian ng sambayanang Pilipino, 
at sa kabuuang rebolusyonaryong 
pakikibaka. 

Dapat ding palakasin ang rebo- 
lusyonaryong kilusang masa sa ha- 
nay ng malaproletaryado at mara- 
mihan silang pakilusin sa batayan 
ng kanilang mga tampok na isyu. 

Dapat palakasin ang pamban- 
sa-demokratikong kilusan sa hanay 
ng mga estudyante upang marami- 
han silang pakilusin para militan- 
teng ipaglaban ang kanilang mga 
karapatan at kagalingan, isulong 
ang pambansa-demokratikong pro- 
paganda sa kanilang hanay, at iug- 

nay sila sa pakikibaka ng malawak 
na masang manggagawa at magsa- 
saka. 

Palakasin at ibayong pasiglahin 
ang kilusang masa ng iba't ibang 
demokratikong sektor. 

Dapat palakasin natin ang rebo- 
lusyonaryong kilusang-lihim. Itaas 
ang kakayahan, disiplina at deter- 
minasyon ng mga kadre ng Partido 
at rebolusyonaryong organisador na 
harapin ang mga sakripisyo para ti- 
yakin ang kanilang kaligtasan at ang 
kaligtasan ng kanilang mga kolekti- 
bo at ng organisadong masa laban 
sa sarbeylans at pasistang karaha- 
san ng kaaway, sa pamamagitan ng 
pagputol sa kanilang fixed points at 
mahabang linya ng sarbeylans. Da- 
pat itaas ang kanilang kamulatan sa 
pagpapatupad ng mga alituntunin 
at paraan ng kilusang lihim. Dapat 
itaas ang kanilang kamulatan sa 
mga patakaran at paraan ng maru- 
nong na paggamit ng modernong 
kagamitan sa komunikasyon, na la- 
ging mulat sa bulnerabilidad ng mga 
ito. 

Isagawa ang malawak na pro- 
paganda para suportahan ang rebo- 
lusyonaryong armadong pakikibaka 
bilang pangunahing anyo ng pakiki- 
baka para isulong ang demokrati- 
kong rebolusyong bayan. Tipunin 
ang lahat ng posibleng suportang 
materyal at pampinansya para sa 
mga Pulang mandirigma ng BHB. 
Isagawa ang mga kampanya sa 
pagrerekrut sa BHB laluna sa hanay 
ng mga manggagawa, kabataan at 
intelektwal. 

e) Itatag ang pinakamalapad 
na antipasista, anti-imperyalista at 
antipyudal na nagkakaisang prente 
laban sa rehimeng US-Marcos. 

Dapat patuloy nating palakasin 
at palawakin ang National De- 
mocratic Front of the Philippines at 
lahat ng alyadong organisasyon nito 
sa ilalim ng pamumuno ng Partido. 
Tipunin ang pinakamalapad na 
pampulitika at materyal na suporta 
ng bayan para sa rebolusyonaryong 
armadong pakikibaka. 

Dapat nating itatag ang pinaka- 
malapad na nagkakaisang prente 

para ihiwalay at labanan ang rehi- 
meng US-Marcos. Dapat patuloy 
nating ilantad ang automated na 
pandaraya sa eleksyong 2022 at 
ang huwad na "landslide victory" ng 
tambalang Marcos-Duterte. Dapat 
kunin ang suporta ng malawak na 
mga pwersang anti-Marcos-Duterte 
na lumaban kina Marcos noong 
eleksyong 2022 at milyun-milyong 
nagrali noon sa lansangan. 

Dapat magtayo tayo ng iba't 
ibang anyo at antas ng pangmata- 
galan o panandaliang alyansa laban 
sa charter change, Maharlika 
Investment Fund, nakalulumpong 
mga patakarang pang-ekonomyang 
neoliberal, mga pasilidad militar ng 
US, at iba pang susing isyu na naka- 
ugnay sa pambansa at demokrati- 
kong hangarin ng sambayanang Pi- 
lipino. 

Patuloy na palakasin ang 
ugnayan sa mamamayang Moro at 
kanilang mga rebolusyonaryong 
pwersa para isulong ang kanilang 
pakikibaka para sa tunay na awto- 
nomiya at pambansang pagpa- 
pasya-sa-sarili. 

Dapat samantalahin ang hid- 
waan sa hanay ng naghaharing 
pangkating Marcos at Duterte, sa 
pamamagitan ng pagtulak na papa- 
nagutin at parusahan si Duterte at 
mga kapural sa mga krimen nila 
noong sila'y nasa poder. Dapat 


ihanda nating pakilusin ang samba- 
yanan laban sa posibilidad na ma- 
ging madugo ang tunggaliang 
Marcos-Duterte sa anyo ng kudeta 
o batas militar. 

Palakasin ang pagkatawan ng 
NDFP sa demokratikong gubyernong 
bayan sa usapang pangkapayapaan 
alinsunod sa mga prinsipyo ng ma- 
katarungan at matagalang kapaya- 
paan. Ilantad at labanan ang paka- 
na ng rehimeng US-Marcos na ipa- 
taw ang balangkas ng pagpapasuko 
sa usapang pangkapayapaan. Itulak 
ang pagkilala sa lahat ng naunang 
kasunduan kabilang ang The Hague 
Joint Declaration, ang Joint Agree- 
ment on Safety and Immunity Gua- 
rantees (JASIG) at ang Comprehen- 
sive Agreement on Respect for Hu- 
man Rights and International Hu- 
manitarian Law (CARHRIHL). 

f) Palakasin ang ating interna- 
syunal na rebolusyonaryong gawain. 

Dapat patuloy na ikawing ang 
rebolusyong Pilipino sa pandaigdi- 
gang kilusang anti-imperyalista at 
sa proletaryong rebolusyon sa 
buong mundo. 

Dapat itaas natin ang antas ng 
kampanya para kabigin ang supor- 
tang internasyunal para sa rebolu- 
syonaryong kilusan sa Pilipinas, ha- 
bang nagbibigay ng lahat ng anyo 
ng suporta sa mga maka-uring pa- 
kikibaka ng mga manggagawa, at 


pakikibakang demokratiko at anti- 
imperyalista sa iba't ibang panig ng 
mundo. 

Dapat isagawa ang masiglang 
kilusang propaganda at pag-oorga- 
nisa upang abutin, pukawin, organi- 
sahin at pakilusin ang mga mangga- 
gawang Pilipino sa ibang bansa at 
mga kababayan sa iba't ibang bansa 
at mga rehiyon sa mundo, at iugnay 
ang kanilang pakikibaka para sa ka- 
nilang karapatan at kagalingan sa 
pakikibaka laban sa anti-mamama- 
yang rehimeng US-Marcos at sa pa- 
takaran nitong "labor export." Hi- 
kayatin ang ating mga kababayan 
na aktibong isulong ang kilusang 
propaganda para ilantad ang anti- 
mamamayan, papet at pasistang re- 
himeng Marcos. Itaas ang rebolu- 
syonaryong kamulatan ng mga mig- 
ranteng Pilipino at hikayatin silang 
lumahok sa rebolusyonaryong paki- 
kibaka sa Pilipinas. 

Dapat patuloy na palakasin ang 
relasyon ng pakikipagkapatiran sa 
mga partido at organisasyong 
Marxista-Leninista-Maoista, pala- 
kasin ang diyalogo at tulungang ko- 
munista. Isagawa ang aktibong pa- 
kikipagtunggali sa ideolohiya upang 
ilantad at iwaksi ang modernong re- 
bisyunismo, Trotskyismo, Gonzalo- 
ismo at iba pang rebisyunistang 
agos na bumabaluktot sa Marxismo, 
Leninismo at Maoismo. 


Magkaisa at labanan ang pahirap at pasistang rehimeng US-Marcos! 


Pamunuan ang pakikibaka ng sambayanang Pilipino laban sa imperyalismo, 


pyudalismo at burukratang kapitalismo! 


Isulong ang demokratikong rebolusyong bayan hanggang ganap na tagumpay! 


Mabuhay ang pamana ni Ka Joma! 


Mabuhay ang Marxismo-Leninismo-Maoismo! 


Mabuhay ang proletaryo at sambayanang Pilipino! 


Mabuhay ang Bagong Hukbong Bayan! 


Mabuhay ang National Democratic Front of the Philippines! 

Mabuhay ang Partido Komunista ng Pilipinas! 

